Amigdala — Википедија\n(преусмерено са Amygdala)\nAmigdala, amigdaloidni kompleks ili corpus amygdaloideum (od grčke reči αμυγδαλή, amygdalē, badem) je jedan od dve bademolike grupe jezgara (grupacije neurona u centralnom nervnom sistemu) lociranih duboko i medijalno unutar temporalnog režnja mozga viših kičmenjaka, uključujući čoveka. Pokazano je da je uloga amigdale u obrađivanju pamćenja, odlučivanju i emocionalnim odgovorima (uključujući strah, anksioznost, agresiju) i smatra se delom limbičkog sistema.\n1.1 Hemisferna specijalizacija\n2.1 Razlika između polova\n3.2 Emocionalno učenje\n3.4 Modulacija memorije\nRegione opisane kao jezgra amigdala okružuje nekoliko struktura sa izrazitim povezujućim i funkcionim karakteristikama kod čoveka i drugih životinja. U okviru ovih jezgara su bazolateralni kompleks, kortikalno jezgro, medijalno jezgro, centralno jezgro i interkalarno jezgro (između bazolateralnog i centralnog jezgra). Bazolateralni kompleks se dalje može podeliti na lateralna, bazalna i akcesorno bazalna jezgra.\nAnatomski, amigdala, preciznije njeno centralno i medijalno jezgro, se nekad klasifikuju kao deo bazalne ganglije.\nPostoje funkcionalne razlike između desne i leve amigdale. U jednom istraživanju, električnom stimulacijom desne amigdale izazvane su negativne emocije, naročito strah i tuga. S druge strane, stimulacija leve amigdale bila je u stanju da izazove ili prijatne (sreća) ili neprijatne (strah, anksioznost, tuga) emocije. Drugi dokazi ukazuju na to da leva amigdala igra ulogu u sistemu nagrađivanja mozga.\nSvaka strana ima određenu ulogu u tome kako doživljavamo i obrađujemo emocije. Desni i levi deo amigdale imaju nezavisne memorijske sisteme, ali rade zajedno da skladište, kodiraju i tumače emocije.\nDesna hemisfera je povezana sa negativnim emocijama. Igra ulogu u ekspresiji straha i u obrađivanju stimulusa izazvanih strahom. Uslovljavanje strahom se dešava unutar desne hemisfere kada neutralni stimulus stekne averzivne osobine. Kada se osoba izloži uslovnom, averzivnom stimulusu, on se obrađuje unutar desne amigdale, stvarajući neprijatan ili odgovor straha. Ovaj emocionalni odgovor uslovljava osobu da izbegava stimuluse izazvane strahom i još bitnije, da procenjuje pretnje u okolini.\nDesna hemisfera je takođe povezana sa deklarativnim (eksplicitnim) pamćenjem, koja se sastoji od činjenica i informacija o prethodno doživljenim događajima i svesno je dostupna. Takođe igra značajnu ulogu u zadržavanju epizodnog pamćenja. Epizodno pamćenje se sastoji od autobiografskih aspekata pamćenja, dozvoljava prisećanje ličnog emocionalnog i čulnog iskustva nekog događaja. Ovaj tip pamćenja ne zahteva svesno prisećanje. Desna amigdala igra ulogu u povezivanju vremena i mesta sa emocionalnim osobinama.\nPostoji znatan rast u prvih nekoliko godina strukturnog razvoja i muške i ženske amigdale. U toku ovog ranog perioda, ženske limbičke strukture rastu brže nego muške. Kod ženskih ispitanika, amigdala dostiže svoj puni potencijal rasta približno 1,5 godina ranije u odnosu na razvoj kod muških ispitanika. Strukturni razvoj muške amigdale se dešava tokom dužeg perioda nego kod žena. Bez obzira na rano razviće ženske amigdale, one dostižu svoj potencijal dosta ranije nego kod muškaraca, čije amigdale nastavljaju da se razvijaju. Veća relativna veličina muške amigdale može se pripisati ovom produženom razvojnom periodu.\nPored dužih razvojnih perioda, drugi neurološki i hormonalni faktori mogu doprineti polno specifičnim razvojnim razlikama. Amigdala je bogata androgenim receptorima - nuklearnim receptorima koji se vezuju za testosteron. Androgeni receptori igraju ulogu u vezivanju DNK koja reguliše ekspresiju gena. Iako je testosteron prisutan u ženskom hormonalnom sistemu, žene imaju niže nivoe testosterona nego muškarci. Velika količina testosterona u muškom hormonalnom sistemu može doprineti razvoju. Pored toga, zapremina sive mase na amigdali je predodređena nivoima testosterona, što takođe može doprineti povećanoj masi muške amigdale.\nPored polnih razlika, postoje primetne razvojne razlike između desne i leve amigdale i muškaraca i žena. Leva amigdala dostiže svoj razvojni vrhunac približno 1,5-2 godine pre desne amigdale. Bez obzira na rani razvoj leve amigdale, desna povećava zapreminu tokom dužeg vremenskog perioda. Desna amigdala je povezana sa odgovorima na stimuluse straha, kao i sa prepoznavanjem lica. Zaključeno je da rani razvoj leve amigdale funkcioniše tako da omogući odojčadi sposobnost da detektuju opasnost. U detinjstvu, nađeno je da amigdala reaguje drugačije na osobe istog pola u odnosu na osobe suprotnog pola. Ova reaktivnost opada do ulaska u adolescenciju, gde dramatično raste u pubertetu.\nRazlika između polovaУреди\nAmigdala je jedan od najbolje shvaćenih regiona mozga s obzirom na razlike između polova. Veća je kod muškog u odnosu na ženski pol kod dece od 7 do 11 godina, kod odraslih osoba, kao i kod odraslih pacova.\nPored veličine, uočene su i druge funkcionalne i strukturne razlike između muške i ženske amigdale. Posmatrana je aktivacija amigdale ispitanika kojima su prikazivani horor filmovi i subliminalni stimulusi. Rezultati istraživanja su pokazali različitu lateralizaciju amigdale muškaraca i žena. Bolje pamćenje filma je povezano sa povećanom aktivnošću leve, ali ne i desne, amigdale kod žena, dok je kod muškaraca povezano sa povećanom aktivnošću desne, ali ne i leve, amigdale. Jedno istraživanje je pronašlo dokaze da u proseku žene imaju tendenciju da zadrže jača sećanja emocionalnih događaja nego muškarci.\nDesna amigdala je takođe povezana sa preduzimanjem akcije kao i sa negativnim emocijama, što može pomoći da se objasni zašto muškarci imaju tendenciju da na emocionalno stresan stimulus odgovore fizički. Leva amigdala omogućava prisećanje detalja, ali takođe više rezultuje u razmišljanju nego u akciji kao odgovoru na emocionalno stresne stimuluse, što može objasniti odsustvo fizičkog odgovora kod žena.\nAmigdala šalje projekcije na hipotalamus, dorzomedijalni talamus, talamusno retikularno jezgro, jezgra trigeminalnog nerva i facijalnog nerva, ventralnu tegmentalnu površinu, locus coeruleus i na laterodorzalno tegmentalno jezgro. Bazolateralna amigdala se projektuje na nucleus accumbens, uključujući medijalni omotač.\nAmigdala (označena strelicom) na preseku mozga\nMedijalno jezgro je uključeno u čulo mirisa i obrađivanje feromona. Ono prima podatke iz olfaktornog bulbusa i olfakrotnog korteksa. Lateralna amigdala, koja šalje impulse ostatku bazolateralnog kompleksa i centromedijalnim jezgrima, prima podatke iz čulnih organa. Centromedijalna jezgra su glavni izlazi bazolateralnog kompleksa i uključeni su u emocionalno uzbuđenje kod pacova i mačaka.\nKod viših kičmenjaka, uključujući čoveka, amigdale vrše primarnu ulogu u formiranju i skladištenju sećanja povezanih sa emocionalnim događajima. Istraživanja ukazuju da, tokom uslovljavanja strahom, čulni stimulusi stižu do bazolateralnog kompleksa amigdala, naročito lateralnih jezgara, gde formiraju veze sa pamćenjem stimulusa. Veze između stimulusa i averzivnih događaja koja predviđaju mogu biti posredovana dugoročnim potenciranjem, neprekidnim povećanjem signalizacije pogođenih neurona. Rađena su istraživanja koja pokazuju da ostećenja amigdale mogu ometati sećanje koje je ojačano emocijama. U jednom istraživanju je ispitivan pacijent sa bilateralnom degeneracijom amigdale. Ispričali su mu nasilnu priču praćenu odgovarajućim slikama i posmatrano je koliko se može setiti iz priče. Pacijent je manje zapamtio nego pacijenti sa funkcionalnom amigdalom, pokazujući da amigdala ima jaku povezanost sa emocionalnim učenjem.\nSmatra se da su emocionalna sećanja skladištena u sinapsama svuda po mozgu. Za sećanja straha, na primer, se smatra da su skladištena u sinapsama od lateralnog do centralnog jezgra amigdala i BNST (bed nucleus of the stria terminalis, deo produžene amigdale). Naravno, ove veze nisu jedina mesta gde se nalaze sećanja straha s obzirom na to da jezgra amigdale primaju i šalju informacije u druge regione mozga koji su bitni za pamćenje kao što je hipokampus. Neki senzitivni neuroni projektuju svoje terminalne aksone do centralnog jezgra. Centralno jezgro je uključeno u genezu mnogih odgovora na strah kao što je odbrambeno ponašanje ("bori se ili beži" odgovor), odgovora autonomnog nervnog sistema (promene u krvnom pritisku i srčanom ritmu/tahikardija), neuroendokrinog odgovora (otpuštanje hormona stresa), itd. Oštećenje na amigdali ometa i sticanje i ekspresiju Votsonovog uslovljavanja strahom, oblika klasičnog uslovljavanja emocionalnim odgovorima.\nAmigdale su takođe uključene u apetitivno (pozitivno) uslovljavanje. Izgleda da pojedini neuroni reaguju na pozitivne i negativne stimuluse, ali ne postoji grupisanje ovih pojedinih neurona u jasna anatomska jezgra. Međutim, lezije na centralnom jezgru amigdale su pokazivale smanjeno apetitivno učenje kod pacova. Lezije bazolateralnog regiona ne ispoljavaju isti efekat. Istraživanje poput ovog pokazuje da različita jezgra amigdale imaju različite uloge u apetitivnom uslovljavanju. Ipak, istraživači su našli primer apetitivnog emocionalnog učenja koje pokazuje značajnu ulogu bazolateralne amigdale: naivne ženke miševa su urođeno privučene neisparljivim feromonima sadržanim u prljavštini mužjaka, ali ne i isparljivim izlučevinama mužjaka, oni postaju privlačni ako se povežu sa neisparljivim atraktivnim feromonima, koji deluju kao bezuslovni stimulus u slučaju Pavlovljevog asocijativnog učenja. U vomeronazalnom, olfaktornom i emocionalnom sistemu, Fos protein pokazuje da neisparljivi feromoni stimulišu vomeronazalni sistem, dok isparljive čestice nošene vazduhom aktiviraju samo olfaktorni sistem. Stoga, stečena osobina da budu privučene isparljivim izlučevinama otkriva olfaktorno-vomeronazalno asocijativno učenje. Štaviše, sistem nagrađivanja je diferencijalno aktiviran primarnim feromonima i sekundarnim privlačnim odorantima. Istraživanjem primarno privlačnih feromona aktivira bazolateralnu amigdalu i omotač nucleus accumbensa, ali ne ni ventralnu tegmentalnu površinu ni orbitofrontalni korteks. Nasuprot tome, istraživanje sekundarno privlačnih odoranata mužjaka uključuje aktivaciju kružnog puta koji uključuje bazolateralnu amigdalu, prefrontalni korteks i ventralnu tegmentalnu površinu. Dakle, bazolateralna amigdala se ističe kao ključni centar za vomeronazalno-olfaktorno asocijativno učenje.\nJezgra aktivirana glutamatom u bazolateralnoj amigdali šalju projekcije u omotač i srž nucleus accumbensa. Aktivacija ovih projekcija pokreće motivacionu istaknutost. Sposobnost ovih projekcija da podstaknu stimulativnu istaknutost zavisi od dopaminskog receptora D1.\nAmigdala je uključena i u modulacije integracije pamćenja. Prateći bilo koji događaj učenja, formiranje dugoročnog pamćenja događaja ne dešava se trenutno. Umesto toga, informacije o događaju se polako integrišu u dugoročno (potencijalno doživotno) skladištenje tokom vremena, moguće putem dugoročnog potenciranja. Skorašnja istraživanja ukazuju da amigdala reguliše integraciju pamćenja u drugim regionima mozga. Takođe, uslovljavanje strahom, tip pamćenja na koji utiče oštećenje amigdale, delimično je posredovan dugoročnim potenciranjem.\nTokom perioda integracije, pamćenje se može modulirati. Posebno se čini da emocionalno uzbuđenje praćeno događajem učenja utiče na snagu sledećeg pamćenja za taj događaj. Veće emocionalno uzbuđenje praćeno događajem učenja osobi povećava šansu da se taj događaj zadrži. Eksperimenti su pokazali da primena hormona stresa na miševima odmah nakon što nauče nešto povećava njihovo zadržavanje kada se testiraju dva dana kasnije.\nAmigdala, preciznije bazolateralna jezgra, uključena su u posredovanju efekata emocionalnog uzbuđenja na jačinu pamćenja događaja, kako je pokazano u mnogim laboratorijama, uključujući i onu Džejmsa Mekgoa. Ove laboratorije obučavale su životinje različitim zadacima učenja i nađeno je da lekovi koji su ubrizgani u amigdalu nakon obučavanja utiču na sledeće zadržavanje zadatka životinja. Ovi zadaci uključuju osnovne zadatke klasičnog uslovljavanja kao inhibitorno izbegavanje, gde pacov nauči da povezuje blagi elektrošok sa određenim delom aparature, i složene zadatke kao prostorni ili vodeni lavirint, gde pacov uči da pliva do platforme i pobegne iz vode. Ako je lek koji aktivira amigdalu ubrizgan u amigdalu, životinje su imale bolje pamćenje u obučavanju zadatka. Ako je lek koji inaktivira amigdalu ubrizgan, životinje su imale smanjeno pamćenje zadatka.\nKod pacova, utvrđeno je da se oštećenje DNK povećava u amigdali odmah nakon izlaganja stresu. Stres je izazivan tako sto su 30 minuta bili vezivani ili naterani da plivaju. Do sedam dana nakon izlaganja ovim stresovima, povećano oštećenje DNK više nije bilo detektovano u amigdali, verovatno zbog reparacije DNK.\nBudistički monasi, koji praktikuju meditaciju ljubavi, pokazano je da vrše modulaciju amigdale, kao i temporoparijetalnog čvora i insule tokom svog praktikovanja. Na fMRI (Functional magnetic resonance imaging) istraživanju, intenzivnija aktivnost insule je nađena kod eksperata meditacije u odnosu na početnike. Povećana aktivnost amigdale praćena meditacijom orijentisanom saosećanjem može doprineti društvenoj povezanosti.\nRoršahova test kartica 03\nAktivnost amigdale u vreme kodiranja informacija povezuje se sa zadržavanjem tih informacija. Međutim, ova povezanost zavisi od relativne "emocionalnosti" informacije. Više emocionalno uzbudljivijih informacija povećava amigdalarnu aktivnost i ta aktivnost je povezana sa zadržavanjem. Neuroni amigdale pokazuju različite tipove oscilacija tokom emocionalnog uzbuđenja, kao teta (Θ talasi) aktivnost. Ovi sinhronizovani neuronski događaji proizvode sinaptički plasticitet (koji je uključen u zadržavanje pamćenja) tako što povećavaju interakcije između neokortikalnih mesta skladištenja i struktura temporalnog režnja uključenih u deklarativno pamćenje.\nIstraživanje korišćenjem Roršahove test kartice 03 nalazi da je broj jedinstvenih odgovora na ovu nasumičnu figuru povezan sa amigdalom veće veličine. Beleška istraživača, "Pošto su prethodni izveštaji pokazali da su jedinstveni odgovori uočeni u većoj frekvenci kod umetničke populacije nego kod neumetničke normalne populacije, pozitivna korelacija predlaže da amigdalarno uvećanje kod normalne populacije može biti povezano sa kreativnom mentalnom aktivnošću."\n^ „amygdala”. web.archive.org. 31. 3. 2007. Приступљено 21. 4. 2019.\n↑ 2,0 2,1 Amunts, K.; Kedo, O.; Kindler, M.; Pieperhoff, P.; Mohlberg, H.; Shah, N.J.; Habel, U.; Schneider, F.; Zilles, K. (1. 12. 2005). „Cytoarchitectonic mapping of the human amygdala, hippocampal region and entorhinal cortex: intersubject variability and probability maps”. Anatomy and Embryology (на језику: енглески). 210 (5): 343—352. ISSN 1432-0568. doi:10.1007/s00429-005-0025-5.\n^ Bzdok, Danilo; Laird, Angela R.; Zilles, Karl; Fox, Peter T.; Eickhoff, Simon B. (17. 7. 2012). „An investigation of the structural, connectional, and functional subspecialization in the human amygdala”. Human Brain Mapping. 34 (12): 3247—3266. ISSN 1065-9471. doi:10.1002/hbm.22138.\n↑ 4,0 4,1 4,2 „THE AMYGDALA AND THE EMOTIONS”. www.benbest.com. Приступљено 21. 4. 2019.\n↑ 5,0 5,1 „ScienceDirect”. www.sciencedirect.com. Приступљено 21. 4. 2019.\n^ „BrainInfo”. braininfo.rprc.washington.edu. Приступљено 21. 4. 2019.\n^ Petrovich, Gorica D.; Swanson, Larry W. (1. 8. 1998). „What is the amygdala?”. Trends in Neurosciences (на језику: енглески). 21 (8): 323—331. ISSN 0166-2236. PMID 9720596. doi:10.1016/S0166-2236(98)01265-X.\n↑ 8,0 8,1 Bartolomei, Fabrice; Chauvel, Patrick; Marquis, Patrick; Régis, Jean; Khalfa, Stéphanie; Lanteaume, Laura (1. 6. 2007). „Emotion Induction After Direct Intracerebral Stimulations of Human Amygdala”. Cerebral Cortex (на језику: енглески). 17 (6): 1307—1313. ISSN 1047-3211. doi:10.1093/cercor/bhl041.\n^ Whalen 2009.\n^ Markowitsch, Hans J. (1999). „Differential Contribution of Right and Left Amygdala to Affective Information Processing”. Behavioural Neurology. 11 (4): 233—244. ISSN 0953-4180. doi:10.1155/1999/180434.\n↑ 11,0 11,1 Nishijo, Hisao; Suzuki, Michio; Noguchi, Kyo; Takahashi, Tsutomu; Tanaka, Chiaki; Matsui, Mie; Uematsu, Akiko (10. 9. 2012). „Developmental Trajectories of Amygdala and Hippocampus from Infancy to Early Adulthood in Healthy Individuals”. PLOS ONE (на језику: енглески). 7 (10): e46970. ISSN 1932-6203. PMC 3467280\n. PMID 23056545. doi:10.1371/journal.pone.0046970. CS1 одржавање: Формат PMC-а (веза)\n^ Filipek, P. A.; Rademacher, J.; Richelme, C.; Kennedy, D. N.; Caviness, V. S. (1. 9. 1996). „The Human Brain Age 7–11 Years: A Volumetric Analysis Based on Magnetic Resonance Images”. Cerebral Cortex (на језику: енглески). 6 (5): 726—736. ISSN 1047-3211. doi:10.1093/cercor/6.5.726.\n^ Tsuang, Ming T.; Faraone, Stephen V.; Caviness, Verne S.; Kennedy, David N.; Makris, Nikos; Horton, Nicholas J.; Seidman, Larry J.; Goldstein, Jill M. (1. 6. 2001). „Normal Sexual Dimorphism of the Adult Human Brain Assessed by In Vivo Magnetic Resonance Imaging”. Cerebral Cortex (на језику: енглески). 11 (6): 490—497. ISSN 1047-3211. doi:10.1093/cercor/11.6.490.\n^ „ScienceDirect”. www.sciencedirect.com. Приступљено 21. 4. 2019.\n↑ 16,0 16,1 Lalumiere, Ryan (2014). „Optogenetic dissection of amygdala functioning”. Frontiers in Behavioral Neuroscience (на језику: енглески). 8. ISSN 1662-5153. doi:10.3389/fnbeh.2014.00107.\n↑ 17,0 17,1 „ScienceDirect”. www.sciencedirect.com. Приступљено 21. 4. 2019.\n↑ 18,0 18,1 18,2 Carlson, Neil R., 1942-. Physiology of behavior (Eleventh изд.). Boston. ISBN 9780205239399. OCLC 769818904. CS1 одржавање: Вишеструка имена: списак аутора (веза)\n^ Groshek, Frank; Kerfoot, Erin; McKenna, Vanessa; Polackwich, Alan S.; Gallagher, Michela; Holland, Peter C. (2005). „Amygdala Central Nucleus Function Is Necessary for Learning, but Not Expression, of Conditioned Auditory Orienting.”. Behavioral Neuroscience (на језику: енглески). 119 (1): 202—212. ISSN 1939-0084. PMC 1255918\n. PMID 15727525. doi:10.1037/0735-7044.119.1.202. CS1 одржавање: Формат PMC-а (веза)\n↑ 20,0 20,1 Maren, Stephen (1. 12. 1999). „Long-term potentiation in the amygdala: a mechanism for emotional learning and memory”. Trends in Neurosciences (на језику: енглески). 22 (12): 561—567. ISSN 0166-2236. PMID 10542437. doi:10.1016/S0166-2236(99)01465-4.\n↑ 21,0 21,1 LeDoux, Joseph E.; Rodrigues, Sarina M.; Bauer, Elizabeth P.; Schafe, Glenn E.; Blair, Hugh T. (1. 9. 2001). „Synaptic Plasticity in the Lateral Amygdala: A Cellular Hypothesis of Fear Conditioning”. Learning & Memory (на језику: енглески). 8 (5): 229—242. ISSN 1072-0502. PMID 11584069. doi:10.1101/lm.30901.\n↑ 22,0 22,1 Davis, Michael; Ressler, Kerry (1. 5. 2003). „Genetics of Childhood Disorders: L. Learning and Memory, Part 3: Fear Conditioning”. Journal of the American Academy of Child & Adolescent Psychiatry (на језику: енглески). 42 (5): 612—615. ISSN 0890-8567. PMID 12707566. doi:10.1097/01.CHI.0000046835.90931.32.\n^ Salzman, C. Daniel; Sara E. Morrison; Belova, Marina A.; Paton, Joseph J. (2006). „The primate amygdala represents the positive and negative value of visual stimuli during learning”. Nature (на језику: енглески). 439 (7078): 865—870. ISSN 1476-4687. doi:10.1038/nature04490.\n^ Tonegawa, Susumu; Liu, Xu; Steve Ramirez; Arons, Autumn L.; Kim, Joshua; Redondo, Roger L. (2014). „Bidirectional switch of the valence associated with a hippocampal contextual memory engram”. Nature (на језику: енглески). 513 (7518): 426—430. ISSN 1476-4687. doi:10.1038/nature13725.\n^ Parkinson, John A.; Robbins, Trevor W.; Everitt, Barry J. (2000). „Dissociable roles of the central and basolateral amygdala in appetitive emotional learning”. European Journal of Neuroscience (на језику: енглески). 12 (1): 405—413. ISSN 1460-9568. doi:10.1046/j.1460-9568.2000.00960.x.\n^ Killcross, Simon; Balleine, Bernard W. (1. 5. 2006). „Parallel incentive processing: an integrated view of amygdala function”. Trends in Neurosciences (на језику: енглески). 29 (5): 272—279. ISSN 0166-2236. PMID 16545468. doi:10.1016/j.tins.2006.03.002.\n^ Everitt, Barry J.; Robbins, Trevor W.; Killcross, Simon (1997). „Different types of fear-conditioned behaviour mediated by separate nuclei within amygdala”. Nature (на језику: енглески). 388 (6640): 377—380. ISSN 1476-4687. doi:10.1038/41097.\n^ Moncho‐Bogani, Jose; Martinez‐Garcia, Fernando; Novejarque, Amparo; Lanuza, Enrique (2005). „Attraction to sexual pheromones and associated odorants in female mice involves activation of the reward system and basolateral amygdala”. European Journal of Neuroscience (на језику: енглески). 21 (8): 2186—2198. ISSN 1460-9568. doi:10.1111/j.1460-9568.2005.04036.x.\n^ „Researchers Prove A Single Memory Is Processed In Three Separate Parts Of The Brain”. ScienceDaily (на језику: енглески). Приступљено 21. 4. 2019.\n↑ 31,0 31,1 „ScienceDirect”. www.sciencedirect.com. Приступљено 21. 4. 2019.\n^ „Cultivating compassion: Neuroscientific and behavioral approaches – Richard J. Davidson | The Center for Compassion and Altruism Research and Education”. web.archive.org. 14. 7. 2010. Приступљено 21. 4. 2019.\n^ Davidson, Richard J.; Johnstone, Tom; Brefczynski-Lewis, Julie; Lutz, Antoine (26. 3. 2008). „Regulation of the Neural Circuitry of Emotion by Compassion Meditation: Effects of Meditative Expertise”. PLOS ONE (на језику: енглески). 3 (3): e1897. ISSN 1932-6203. PMC 2267490\n. PMID 18365029. doi:10.1371/journal.pone.0001897. CS1 одржавање: Формат PMC-а (веза)\n^ Pelletier, Joe Guillaume; Collins, Dawn R.; Paré, Denis (1. 7. 2002). „Amygdala oscillations and the consolidation of emotional memories”. Trends in Cognitive Sciences (на језику: енглески). 6 (7): 306—314. ISSN 1364-6613. PMID 12110364. doi:10.1016/S1364-6613(02)01924-1.\nMeđunarodni komitet za amigdalu i zdravstvene studije\nAmigdala на Викимедијиној остави.\nПреузето из „https://sr.wikipedia.org/w/index.php?title=Amigdala&oldid=23141045”\nПоследња измена на дан 18. мај 2020. у 19:32 ч.\nОва страница је последњи пут уређена на датум 18. мај 2020. у 19:32 ч.


Studija Paradoksa' u Nišu\nIzvor: JuznaSrbija.info, 12.Jul.2018, 15:29\nStudija Paradoksa" u Nišu\nNKC poziva na otvaranje izložbe Sanje Dević pod nazivom „Studija Paradoksa" u petak 13. jula Galeriji Niškog kulturnog centra, sa početkom u 19 časova.\nSanja Dević (1980), diplomirala je na Fakultetu umetnosti u Nišu. Postdiplomske magistarske studije završila je 2013. godine na Fakultetu likovnih umjetnosti Cetinje. Tokom profesionalnog rada, realizovala je veliki broj projekata za klijente širom sveta u svim oblastima grafičkog dizajna. Njena izlagačka delatnost >> Pročitaj celu vest na sajtu JuznaSrbija.info << broji deset samostalnih izložbi i preko pedeset grupnih izložbi u zemlji i inostranstvu. Dobitnik je više nagrada za radove iz domena grafičkog dizajna. Njeni radovi objavljivani su u knjigama i časopisima u zemlji i inostranstvu. Od 2008. član ULUPUDS-a na Dizajn sekciji. Od 2017. član je niškog ogranka Asocijacije interaktivnog dizajna (IXDA NIS). Od 2011. godine više puta je bila član žirija na umetničkim takmičenjima. Zaposlena je na Fakultetu umetnosti u Nišu kao docent na Departmanu za primenjene umetnosti.\nRadovi Sanje Dević rezultat su promišljanja i pokušaja da se pronikne i odgovori na suštinska pitanja nastanka, postanka i održanja u posve apsurdnom svetu i okruženju bombardovanom enormnom količinom podataka i informacija.\nVodeći se saznanjem da umetničko delo nije prost skup formi, umetnica polazi od pretpostavke da slika sveta neraskidivo vezanog za formu ne postoji. Umetnost sada ne imenuje već izražava. To je šansa da pojedinac svoju slobodu i samoostvarivost traži u sebi, a ne u sveopštem znanju.\nGledajući u ovu naizgled apsurdnu situaciju, dolazimo do same suštine ovog istraživanja gde apsurdno znači traženje ličnog stava, a logička greška je premisa koja teranjem argumenata u apsurd stvara nove, više relacione odnose.\nTo su upravo pravci koje zauzima Sanja Dević, umetnica, dizajner koji misli ARGUMENTOVANO APSURDNO.\nPozivamo vas da prisustvujete i molimo da, posredstvom svoje medijske kuće, obavestite javnost o ovoj izložbi.\nU NKC-u izložba "Studija paradoksa"\nIzvor: JužneVesti.com, 13.Jul.2018, 08:47\nUmetnica Sanja Dević koja “misli argumentovano apsurdno", kažu u Niškom kulturnom centru, izložiće svoja dela u njihovoj galeriji. Izložba “Studija paradoksa” otvara se večeras...Ova umetnica kroz svoje radove, kažu u NKC-u, pokušava da odgovori na pitanja nastanka, postanka i održanja...\n11:03: Nektar OK Fest na regionalnoj konferenciji Kontakt u Beogradu\n11:03: Call of Duty stiže na mobilne telefone\n11:03: Folksvagen iz Ukrajine seli pogon u Srbiju?\n11:03: Pješak poginuo nakon saobraćajne nesreće, vozač pobjegao\n11:03: Euroblic: Direktor RAK-a se miješa u posao Konkurencijskog savje...\n11:03: Hapšenje zbog droge\n11:03: Besplatni zdravstveni pregledi u sredu povodom Dana oralne higije...\n11:03: Uragan Idai: Više stotine žrtava, strahuje se da će ih biti ok...\n11:01: Björk objavljuje diskografiju na KASETAMA\n11:01: PRED OČIMA BEKAMA: Vajda prodao STRAŠNU FINTU Đokoviću, fudba...\n11:01: Amerikanci konačno priznali: "KALAŠNJIKOV" DEFINITIVNO NAJBOLJI...\n11:01: DNEVNI HOROSKOP ZA 19. MART: Ovaj znak će danas DOŽIVETI EMOTIV...\n11:00: Stefanović: Orić Srbiju može da vidi samo na slikama\n11:00: Od 3. aprila stroži kriterijumi za nove vozače


Kreće ostrvsko ludilo u ''pet do 12''! - Sportske.net\nKreće ostrvsko ludilo u ''pet do 12''!\nKao što su nas Englezi naučili, finiš prelaznog roka biće još kako interesantan i ove zime.\nKlopova 'kraljevska' alternativu za TešeiruNevil krade Njukaslovu željuFA kup - Realizacija baš muči Liverpul...'Mitrogolu' stiže veoma jaka konkurencija!?Ovo su Liverpulovi dresovi za sledeću sezonu?\nU centru pažnje danas je Njukasl koji na sve načine pokušava da dovede napadača. Prvi na listi je Saido Beraino koga žele i Totenhem i Stouk siti. Ali, Njukasl u poslednjim satima pregovara i sa Gomisom, Remijem i Dumbijom!\nTo praktično znači da će naš Aleksandar Mitrović gotovo sigurno dobiti jaku konkurenciju u drugom delu sezone, samo se ne zna koji će napadač stići na ''Sent Džejms park''.\nPo svemu sudeći 21-godišnji napadač Beraino će ostati u VBA koji je odbio ponudu Njukasla od čak 21 milion funti, pa će ''svrake'' morati da traže na drugoj strani konkurenciju za Aleksandra Mitrovića.\nNa meti Njukasla koji očajnički želi napadača jeste i član Rome Sejdu Dumbija koji je prethodne jeseni igrao na pozajmici u CSKA. On će navodno preći u Njukasl na pozajmicu do kraja sezone, ali za sada nema još uvek potvrde.\nEngleski mediji navode da je Njukasl kontaktirao i Svonsi za Bafetimbija Gomisa i da Velšani traže 7 miliona za svog napadača.\nŠto se tiče odbrane Njukasla, levi bek Atletiko Madrida Giljerme Sikera ipak neće pojačati ''svrake'' pošto još uvek nije prošao medicinske preglede, ali možda se nešto promeni u poslednja 24 sata. Sikera se takođe nalazi na meti Valensije.\nDalje idemo do Čelsija i Lestera. Sve je izvesnije da će Loik Remi biti potencijlna zvezda poslednjeg dana prelaznog roka. On je izostavljen sa spiska igrača za utakmicu FA kupa u nedelju što znači da će gotovo sigurno napustiti Čelsi.\nOn je najbliži Lesteru koji ne ponudio 11,5 miliona funti, mada njega želi takođe i Njukasl koji bi mogao da pokuša da ga preotme nakon neuspelog pokušaja da kupi Beraina i ukoliko propadnu pregovori sa Dumbijom i Gomisom.\nŠtoper Totenhema Federiko Fasio gotovo sigurno će napustiti ''pevce'', pošto je danas viđen na aerodromu, ali se još uvek ne zna na koju stranu je otputovao. Stouk je poslao ponudu za njega, ali su takođe interesovanje pokazali i Roma i Sevilja.\nBiće i interesantno u Liverpulu, koji će pokušati da ubedi čelnike Šahtjora da puste Aleksa Tešeiru. Ukrajinci su do sada odbili tri ponude i traže da Liverpul plati otkupnu klauzulu od 70 miliona. Na ruku Liverpula ipak ide činjenica da Tešeira želi da se preseli na ''Enfild''.\nPored njega, poslednjeg dana prelaznog roka, u Liverpul bi mogao da stigne i Denis Čerišev koji nije u planovima Real Madrida. Više o tome OVDE.\nMančester junajted je imao velike planove, navijači su očekivali neko veliko zimsko pojačanje, a danas je pojavila informacija da će ''đavoli'' poslati ponudu za Denija Rouza, levog beka Totenhema.\nSlaven Bilić očekuje dolazak napadača, najbliži je Emanuel Emenike iz Fenerbahčea, a spominje se i Andre Pjer Žinjak.\nInače, prelazni rok u najjačim ligama Evrope traje do ponedeljka uveče, osim kod Španaca koji mogu da pazare večeras do ponoći.\nPratite sa nama finiš zimskog prelaznog roka.\nKonačno neke dobre vesti za Klopa!\nNiko brži od kladionica! Liverpul bez šanse nakon crnih vesti? Da li januar nudi rešenje?


Počelo ovogodišnje izdanje Kina vs Evropa Hearthstone turnira, Evropljani dominantni prva dva dana u borbi za Aston Martin DB11 - RUR Esports\nPočelo ovogodišnje izdanje Kina vs Evropa Hearthstone turnira, Evropljani dominantni prva dva dana u borbi za Aston Martin DB11\nHome - eSports - Počelo ovogodišnje izdanje Kina vs Evropa Hearthstone turnira, Evropljani dominantni prva dva dana u borbi za Aston Martin DB11\nBy Sawovsky 28/09/2018\nTradicionlni Hearthstone sudar Evrope i Kine se već četvrtu godinu zaredom održava u organizaciji NetEase, kineske kompanije koja distribuira Blizzard igre u Kini i generalno “vodi” Blizzard poslove u najmnogoljudnijoj zemlji sveta.\nZa razliku od prethodnih godina, kada su glavne nagrade bile razni modeli Ferarija, ovoga puta je vozni park malo promenjen, pa će prvo mesto osvojiti Aston Martin DB11, čija je vrednost oko 175 000 evra. Za finalistu ide 10 000 evra, treće i četvrto mesto će uzeti po 5000 evra, dok će četvrtfinalisti zaraditi po 1000 evra.\nTurnir se igra sa 16 igrača podeljenih u grupe sa po 4 i GLS formatom, i prva dva dana su evropljani pokazali potpunu dominaciju, koju možete videti ispod na tabeli, dok se danas i sutra igraju odlučujući mečev za prolazak iz grupne faze u Top 8 plej-of.\nMečeve danas kao i narednih dana, možete pratiti na Thjisovom Twitch kanalu ukoliko želite engleske komentatore, sa početkom od 11 sati po našem vremenu.\nKina vs Euž\nObezbedite mesto na mesečnom finalu VAL Hearthstone lige – poslednja prilika!


PAO DILER U NOVOM PAZARU! Interventna jedinica pronašla marihuanu i uhapsila P.A! - Informer\nPripadnici Interventne jedinice novopazarske policije uhapsili su P.A. kod kojeg su pronašli marihuanu\nPrema saznanju Informera, kod njega je pronađeno 7,8 grama ove opojne biljke.\nUhapšeni je priveden i biće saslušan. Novopazarska policija prošle godine ostvarila je odličan rezultat na suzbijanju trgovine drogama.\nhapšenje Novi pazar marihuana Policija interventna jedinica suzbijanje trgovine narkoticima\nI POLICIJA SE ZAPREPASTILA: Žena iz Inđije u vreme policijskog časa vozila bez dozvole\nPALI DILERI Policija u Novom Pazaru realizovala tri akcije u jednom danu


BIC 'SKIANOBBXXX' (Norveška) (SWIFT kod).\nBIC 'SKIANOBBXXX' (Norveška) (SWIFT kod)\nBIC za Skandiabanken Norge je SKIANOBBXXX. Skraćenica BIC označava 'poslovni identifikacioni kod' (ranije 'bankovni identifikacioni kod'). Ovo je međunarodno standardizovani kod za identifikaciju filijala u platnim transakcijama. Koriste ga kreditne institucije, brokeri i slične kompanije širom sveta i on na jedinstven način identifikuje svakog partnera koji direktno ili indirektno učestvuje u platnim transakcijama. BIC/SWIFT BIC se u platnim transakcijama koristi u kombinaciji sa IBAN-om (= međunarodni broj bankovnog računa), pri čemu BIC identifikuje banku, a IBAN identifikuje relevantni račun koji se tamo nalazi.\nBIC takođe sadrži šifru države. Za razliku od IBAN-a, ona se ne nalazi na početku BIC-a, već je na 5-oj i 6-oj poziciji. Na primer, za BIC SKIANOBBXXX, to je ON. U nekim slučajevima, šifra države iz IBAN-a se može razlikovati od šifre države pridruženog BIC-a jer se koriste različiti standardi.


REHAU roletne i komarnici | Rehau comfort desing | Profiplast\nYou are here: Home / BLOG / PVC stolarija / REHAU roletne i komarnici\nREHAU roletne i komarnici\nSISTEM ROLETNI REHAU COMFORT – DESIGN PLUS\nOdluka o izboru roletni jeste još jedna od odluka koja se očekuje od vas kad je u pitanju gradnja nove ili rekonstrukcija stare kuće ili stana.\nKao i uvek mi u Profiplastu možemo da vam ponudimo inovativan sistem roletni REHAU COMFORT-DESIGN PLUS, kao pravi izbor.\nOvaj sistem ima brojne prednosti.\nKao prvo, predstavlja razumnu i isplativu investiciju, dajući brojne mogućnosti oblikovanja vaših prozora. Odlikuje se prvenstveno odličnom toplotnom izolacijom, zvučnom izolacijom do klase 4, daje zaštitu od sunca, ali i neželjenih pogleda spolja, mogućnost ugradnje komarnika, kao i otpornost na spoljašnje uticaje i pre svega dugotrajnost.\nIzbor ovog sistema roletni daje vam viši kvalitet stanovanja, samim time i vrednost vaše kuće ili stana je veća. Svojom dobrom zvučnom izolacijom značajno doprinosi smanjenju buke. Spuštene roletne u toku letnjih meseci predstavljaju zaštitu od topline, dajući prijatnu svežinu u vašem domu. Vazdušni prostor između prozora i spuštene roletne daluje kao odličan izolator. REHAU Comfort-Design Plus ispunjava najstrožije zahteve toplotne izolacije na bazi pooštrenih kriterijuma DIN 4108-2, štedi energiju i čuva okolinu.\nSigurnost je jedna od stvari na koju gotovo uvek obraćamo pažnju. Spuštene roletne daju dodatnu zaštitu od provalnika.\nPoložaj roletni se može podešavati, doprinoseći prijatnoj atmosferi u vašem domu, čuvajući vašu privatnost.\nIntegrisani rolo komarnici\nLako rukovanje i funkcionalnost odlikuje rolo komarnike. Mrežica je integrisana u rolo kutiju i može se brzo zameniti. Vođice i završna lajsna imaju specijalne četkaste dihtunge, koji dodatno brane prolaz insektima.\nRolo profili su savremena zaštita svakog doma, predstavljajući zaštitu od sunca, pogleda i insekata.\nREHAU Vam nudi rolo kutije u širokom spektru boja, tako da možete izabrati onu koja najviše odgovara Vašem ukusu i koja će se najbolje uskladiti sa ambijentom vašeg prostora. Za rukovanje roletnama stoje vam na raspolaganju tri vrste pogona:\npogon sa kaišem\nZa sve tri vrste pogona zajedničko je veoma lako rukovanje.\nBudući je postupak skidanja komarnika komplikovan, najjednostaviji način da se komarnik opere je sunđerom i krpom. Materijal od kojega je komarnik napravljen otporan je na vodu. Na jednostavan način obrisaćete komarnik sa unutarašnje strane stana, poželjno je da to učinite vodom, izbegavajući sve što nagriza materijal od kojeg je komarnik napravljen.\nUkoliko ste promenili stolariju, i roletne i komarnici mogu se naknadno ugraditi, a najisplatljijije će sigurno biti ukoliko u isto vreme stavljate i jedno i drugo.\nZa ukrašavanje enterijera, u ponudi je veliki izbor unutrašnjih prozorskih dasaka za lepši izgled vaših prozora. Takođe, u našoj firmi nudimo i veliki izbor spoljnih aluminijumskih okapnica koje vašoj zgradi daju lepši izgled.\nProfiplast vam nudi brzu montažu, a profesionalna ugradnja, vrhunski servis i sigurnost u svakom pogledu su zagarantovani.\nAko Vam trebaju roletne – tada Vam svakako trebaju roletne REHAU Comfort-Design Plus.\nKlizna vrata i prozoriOctober 17, 2018 - 10:37\nProzor REHAU SYNEGOSeptember 17, 2018 - 09:06\n5 Razloga zbog kojih trebate da uradite zamenu prozoraAugust 11, 2018 - 13:38\nBroj jedan u energetskoj efikasnosti – REHAU GENEOJuly 9, 2018 - 08:49\nKako rešiti problem sa kondenzacijomJune 17, 2018 - 11:28\nUlazna vrata su najvažnija vrata u Vašem domuMay 14, 2018 - 12:17\nKako napraviti pravi izbor prozora za vaš domApril 18, 2018 - 08:03\nKako izabrati kvalitetnu pvc stolarijuMarch 11, 2018 - 08:26\nZašto izabrati kombinaciju alu – drvo stolarijeFebruary 5, 2018 - 08:06\nProzori aluminijum – drvoJanuary 17, 2018 - 11:46\nPrednosti aluminijum – drvo stolarijeDecember 22, 2017 - 10:46\nNISAL aluminijum drvo sistemiNovember 14, 2017 - 12:35\nOsetite razliku sa vrhunskim REHAU PVC profilimaOctober 13, 2017 - 10:46\nREHAU koncept – priča o uspehuSeptember 18, 2017 - 11:39\nALU stolarija AlumilAugust 16, 2017 - 10:16\nDizajnirajte prozore po Vašoj željiJuly 7, 2017 - 11:51\nalu drvo prozori alu drvo stolarija alu prozori alu stolarija alu vrata Rehau Geneo Rehau komarnici Rehau profili Rehau prozori Rehau roletne Rehau Synego Rehau ulazna vrata stakla za prozore\nMaco okovi za prozore i vrata Stakla za prozore


Kako savladati strah od letenja? - Savjeti za putnike - eSky.ba\nStres zbog letenja avionom obično se pojavi već nekoliko sedmica prije rezervisanog leta. Kako se osloboditi ovog straha koji Vas opterećuje?\nNavodimo Vam pet jednostavnih načina da se oslobodite svog straha od letenja.\nSaznajte što više toga unapred\nUpoznajte se sa procedurama check-ina i sigurnosnih provjerana aerodromu, kao i sa detaljima svog leta. Saznajte zašto je turbulencija prirodna pojava. Time što ćete poznavati ove pojedinosti moći ćete da u glavi osmislite kompletan tok putovanja i nećete dozvoliti da vam nepredviđene situacije izazovu nepotrebni dodatni stres. Što više toga znate, to se manje plašite!\nPoradite na tome da se osjećate komotno\nPrije leta se dobro naspavajte i potrudite se da budete što opušteniji. Obucite komotnu odjeću. Hidrirajte organizam dovoljno prije putovanja i tokom leta, ali se suzdržite od napitaka koji u sebi sadrže kofein (kafe ili jakih čajeva), kao i od alkohola. Prije polijetanja pojedite lagan obrok.\nDođite ranije na aerodrom\nNije loše doći na aerodrom ranije nego što je potrebno. Prošetajte se aerodromom i osjetite atmosferu koja vlada na njemu.\nAko postoji mogućnost za to, putujte sa nekim prijateljem ili članom porodice. Lakše ćete se osloboditi tenzije kada budete porazgovarali sa nekim ko Vam je blizak.\nPokušajte da se opustite što više tokom leta. Ponesite sa sobom u avion omiljenu knjigu, slušajte neku opuštajuću muziku. Avio-kompanije putnicima obično nude različite opcije za zabavu, te iskoristite njihovu audio-video ponudu. Ako ste se uputili na odmor, samo se smjestite što udobnije i razmišljajte o tome kako ćete divno provoditi vrijeme kada stignete na svoju destinaciju.\nAko je Vaš strah od letenja zaista nesnosan, potražite savet od doktora: moguće je da će Vam prepisati neki blagi lijek za smirenje koji će vam pomoći da se bolje osjećate tokom uzlijetanja ili samog leta.


KAKAV POSAO OČEKUJE MAĐARSKI NACIONALNI SAVET U 2021.GODINI ? - Minority News\nMađarski Nacionalni savet će – prema planovima – sledeće godine raspolagati sa 24 posto više novca nego ove godine.\nNa početku sednice Mađarskog nacionalnog saveta, 29.12.2020. godine jednoglasno je usvojen rebalans ovogodišnjeg budžeta, prema kojem će se neiskorišćeni novac, zbog epidemiološke situacije, koristiti za razvoj mađarskog digitalnog arhiva u Vojvodini.\nNakon toga je, Jene Hajnal, predsednik MNS-a, predstavio plan rada tog tela za sledeću godinu. Naredne godine biće osnovan Mađarski centar za talente u Vojvodini, a biće izgrađena i tri nova mađarska obdaništa. Obnova nekoliko obrazovnih ustanova širom Vojvodine, važnih za mađarsku zajednicu, biće nastavljena, a među planovima se nalazi i spašavanje crkava, koje su se našle na ivici uništenja.\nMađarski mediji u Vojvodini imaju ulogu u očuvanju identiteta, zbog toga je važno da se mediji razvijaju, kao i da se održi bliska saradnja sa Udruženjem novinara vojvođanskih Mađara.\nPlan rada i budžet saveta za narednu godinu, za koji je predviđeno da bude veći za 24 odsto u odnosu na ovu godinu, usvojeni su većinom glasova.\nPredlog plana rada i finansijski plan Fondacije Panonija za 2021.godinu, predstavio je direktor Ištvan Bodžoni. On je rekao da je, uprkos poteškoćama izazvanim epidemijom koronavirusa, ta medijska kuća dostigla vrhunac performansi i da će se taj tempo nastaviti i u 2021. godini. Od pokretanja nastave na daljinu, Panon televizija je proizvela oko tri hiljade školskih časova. On je dodao da su zbog epidemiološke situacije gotovo svi kulturni, crkveni i drugi javni događaji otkazani, odnosno premešteni u onlajn prostor, kao i na male ekrane. Gotovo 90 odsto njih realizovala je RTV Panon. Članovi Mađarskog nacionalnog saveta su većinom glasova usvojili plan rada i finansijski plan Fondacije Panonija za 2021. godinu.\nMađarski nacionalni savet je većinom glasova odobrio plan rada i finansijski plan za 2021. godinu Fondacije Vojvođanske rvačke akademije, sa sedištem u Kanjiži, odnosno pozorišta „Deže Kostolanji“ u Subotici. Savet je takođe usvojio i planove rada i finansijske planove biblioteka u Bačkoj Topoli, Kanjiži, Malom Iđošu i Adi, za sledeću godinu.\nIzvor: NS mađarske nacionalne manjine\nFoto: NS mađarske nacionalne manjine


Višković: Tužbe protiv Federacije i UIO BiH u toku naredne sedmice | Srpskacafe\nVišković: Tužbe protiv Federacije i UIO BiH u toku naredne sedmice\nNedjelja, 4.08.2019., 10:15 Nedjelja, 4.08.2019., 10:17\nOn je podsjetio da je tužba najavljena još u aprilu, a do sada nije pokrenuta zbog molbe premijera Federacije BiH Fadila Novalića da se sačeka da budu formirane federalna i kantonalne vlade.\n– Tužba je spremna i u ponedjeljak će biti i potpisana, samo naše institucije moraju da daju saglasnosti. Naše Pravobranilaštvo radi na tome – rekao je Višković.\nfederacija bihRadovan ViškovićUIOtuzba


Piše: Dnevnik.rs 23.10.2019. 20:00\nIlona Kovač proslavila 105. rođendan Foto: Dnevnik.rs/S.Šušnjević / screenshot\nTom prilikom dobila je buket ruža, 100 belih i pet crvenih, uz rođendanske stihove, misu koju je služio prečasni Robert Erhard, i molitvu "Zdravo, Marijo", koju je posebno za Ilonku pevala operska pevačica iz Srpskog narodnog pozorišta Renata Starović, te pesmu "Aleluja", koju je na mađarskom izveo omladinski hor "Sveti Ivan Kapistranski", piše novosadski "Dnevnik".\n"Godine su teret, ali danas sam veoma srećna", uz osmeh je potvrdila Ilona Kovač, koja i sama ume da se našali na račun svojih godina.\nIlona Kovač proslavila 105. rođendanFoto:Dnevnik.rs/S.Šušnjević / screenshot\n"Izuzetno je retko da se tako svi okupimo, i članovi porodice i prijatelji, poznanici i komšije. A šta je tajna dugovečnosti? Uvek sam živela skromno, pa i danas, ne pijem čak ni kafu. I treba uvek mnogo raditi, biti u pokretu. Ja sam celog života mnogo radila, noću kad nisam mogla da spavam, vezla sam ručne radove. I danas obrađujem svoju malu baštu, niko mi ne pomaže. Usisam, ispeglam, kuvam, veš ne stavljam u mašinu, perem na ruke... Jeste teško, ali sve uradim sama. I ja se čudim kako toliko dugo živim. Više puta sam osetila da je došao kraj, ali, evo, i dan-danas sam tu. Nikad se ne zna unapred, to je trenutak u kojem se nešto dogodi ili ne", priča ona za "Dnevnik.rs".\n"Dok je bila mlađa, s bakom je bilo kao u vojsci – red, rad i disciplina, mada sam ja bio povlašćen i bolje sam prošao nego deca", seća se unuk Gabor Bali, kome takođe ne manjka duhovitosti:\n"Recimo, pravila je kolače koje sam ja hteo. Ima i jedna anegdota, kad smo došli za Božić pre tri godine, tada je imala 102. Žalila se da je napravila „samo“ dve vrste kolača i nije mogla više jer je bole ruke."\nPodsećanja radi, prošle godine srpski mediji su uveliko pisali o Ilonki, koja je tada punila 104 godine, što je bilo prava atrakcija. Međutim, u odnosu na bogatu i nimalo laku životnu priču, verovatno je u sećanju svih koji su tada čuli za nju najviše ostala rečenica upućena sinu – osamdesetogodišnjaku.\n"Kad sam napunila 100 godina, rekla sam mu: 'Do sad sam ja to radila, a sad sam spremaj svoju sobu!'", nasmejala je sve tada Ilona Kovač.\nilonka kovač najstarija baka


Svi je znate kao Slađanu Milošević, a ovo je njeno pravo ime!\npulsonline.rs | subota 02. novembar 2019. 09:31h\nVeć u petoj godini, kao izuzetno darovita, primljena je u muzičku školu na odsek klavira. Nekoliko godina kasnije, školovanje je nastavila na odseku violine, a u dvanaestoj godini započela karijeru kao lead vokal i bas gitarista u rock and roll bendu.\nSlađana Milošević • Petar Marković / RAS Srbija\nO rok zvezdi Slađani Milošević i njenom radu i bitisanaju bi trebalo mnogo redova da se napiše s obzirom na bogatu muzičku karijeru.\nPosebna, a utentična i svoja, Slađana je uspela da popularnost stekne i van granica Srbije.\nMeđutim, mali se zna, da je Slađanino pravo ime Aleksandra.\nSlađana Milošević • Screenshot TV Prva / screenshot\nO Slađani je pgovorio i Paulo Koeljo koji je napisao: “Ona ima nešto čemu sam se oduvek divio kod ljudi: srce da sanja i hrabrost da snove pretvori u stvarnost.”?\n- Oni koji imaju „srce da sanjaju i hrabrost da snove pretvore u stvarnost” nikada se ne menjaju. Ako još uvek osećate da snove pretačete u stvarnost, pripadate takvim ljudima. Ako ste sebe ostavili na nekoj dalekoj stanici prošlog života, pokušajte da se probudite. Ne živite za druge. To je zabluda. Za druge ne možete živeti. Možete živeti samo za sebe i pomagati drugima, tako što ćete postati „čovek za divljenje“!- rekla je ranije Slađana, koja je nedavno progovorila o nesvakidašnjoj bračnoj zajednici sa američkim novinarom Džejmsom Hagadonom.\nSlađana Milošević • youtube\nSlađana Milošević jednom prilikom je istakla da je fantastičan primer braka onaj kakav su imali Simon de Bovoar i Žan-Pol Sartr, koji su živeli u istoj zgradi u odvojenim stanovima, a sada kaže da je i njen brak bio takav.\n- Baš takav. Mi smo se sastajali i rastajali, svako je išao svojim putem. Moj suprug Džejms Hagadon istih je pogleda kao ja - rekla je Slađana za magazin "Gloria".\nNa pitanje da li se njen brak završio objašnjava:\n- Ne znam da li se završilo. Najozbiljnije to kažem: tri puta smo pokušavali da se razvedemo, ali u tome nismo uspeli. Iako ne znamo da li smo razvedeni, to ni njemu ni meni nije nimalo važno.\nVanredno stanje unelo promene u dom Maje Nikolić: Evo za šta ima POSEBNU SOBU!\nHIT VIDEO: Evo kako VEŽBA ĆERKA Ane Nikolić!\nROĐENDAN u doba korone: Evo kako je Željko Mitrović IZNENADIO MAJKU! Video\nMarta Savić ZAROBLJENA NA DOMINIKANI, a za to vreme Mileta i Elenu Kitić opslužuje KUĆNA POMOĆNICA!\nSlađa Delibašić u kolima sa mlađim frajerom: Peva, a onda mu rekla da liči na Đoleta Đoganija!\nAnastasija Ražnatović obavila fotografiju sa snimanja spota "Volim te", a onda joj je komentar ostavio Baka Prase! Ima da GORI internet!\nSofija Milošević je nedavno objavila da je trudna sa Lukom Jovićem: Ali fudbaler i dalje ne odustaje od OVOG!\nMiki Manojlović sutra puni 70 godina: Njegova ćerka ima neobično ime, glumila je u filmu "Tango Argentino", a sada je REDITELJKA i izgleda OVAKO!\nŠuška se da je glumac u vezi sa bivšom devojkom Miloša Bikovića: On se oglasio ovim povodom i sada je sve jasno!\nSeka Aleksić nikad nije bila ovako emotivna: Uputila suprugu Veljku dirljive reči!\nVesna Dedić ćerku krije od javnosti, ona se školuje u inostranstvu, a voditeljka je donela VAŽNU ODLUKU o finansiranju naslednice!\nNikolija promenila boju kose i sada je NIKO ne prepoznaje! FOTO\nIvana iz grupe "Hurricane" prava je bomba na sceni, a ovako izgleda BEZ ŠMINKE! FOTO\nMladen Mijatović tokom vanrednog stanja nema vremena za privatni život: "Deu viđam samo preko ekrana"\nEvo koju kaznu su dobili Đani i dva člana njegove porodice, Aleksandar Prijović i Mitar Mirić! Za jednim licem je raspisana poternica!\nEvo šta se dešavalo kobne noći kada su uhapšeni Đani, Mitar Mirić i Aleksandar Prijović!\nANABELA UDARILA MARKA: Pevačica doživela nervni slom, niko nije mogao da je obuzda! Obezbeđenje na sve strane! VIDEO\nGAJBA OD 200 KVADRATA! Đani otvorio vrata svog doma, a pojedini detalji će vas šokirati\nKija Kockar U VEZI sa BOSANSKO-HERCEGOVAČKIM MENADŽEROM?!\nLEKARI JOJ SE BORE ZA ŽIVOT: Indi primljena na intezivnu negu, razmatra se još jedna operacija, slezinu su joj uklonili!


UNAPREĐENJE SEOSKOG TURIZMA -13 NOVIH KATEGORISANIH SMEŠTAJA U ZLATIBORSKIM SELIMA - Užice Oglasna Tabla\nавгуст 24, 2017 0217\nU cilju unapređenja ekonomskih aktivnosti na selu kroz podršku nepoljoprivrednim aktivnostima, zlatiborski Eko agrar sproveo je konkurs. Sredstva, u iznosu od 2 miliona dinara, odnose se na razvoj seoskog turizma na teritoriji opštine Čajetina, odnosno, unapređenje postojećih turističkih objekata u seoskim domaćinstvima i samih turističkih usluga. Pravo na učešće imala su i kategorisana, ali i nekategorisana seoska turistička domaćinstva.\nNa konkursu su prošla 24 seoska turistička domaćinstva, od čega 11 sa rešenjem o kategorizaciji. Oni su dobili po 100.000 dinara. Ostalih 13 domaćinstava bez kategorizacije dobila su po 70.000 dinara, kao podsticaj za privođenje nameni objekata i unapređenja usluga.\n„Budžet za unapređenje seoskog turizma za ovu godinu bio je oko 2 miliona dinara. Po završetku konkursa, komisija je donela rešenje ko je sve dobio podsticajna sredstava i oni su bili dužni da dodstave predračune za radove koje su izvodili. Uglavnom su u pitanju bili sitni radovi na objektima“, kaže Miljko Radišić iz zlatiborskog Eko agrara.\nJedna od korisnika podsticajnih sredstava je i Radenka Nikolić iz Šljivovice. Na svom porodičnom imanju, suprug i ona podigli su apartman – autentičnu drvenu kuću, koju od ove godine izdaju gostima.\n„Objekat je postavljen prošle godine, ima još malo nekih radova i izmena na njemu. Inače, objekat se sastoji od dnevne sobe sa trpezarijom i kupatilom u prizemlju, dok se na spratu nalazi spavaća soba. Kapacitet je 5 ležaja. Ovo nam je prva godina da izdajemo i već su nam bili gosti iz Holandije, a sada očekujemo goste iz Šapca“, kaže Rada Nikolić iz Šljivovice.\nRadenka kaže da se stranim turistima najviše dopada priroda – čist vazduh, zelenilo, brda. Vole druženja sa domaćinima, ali i domaću hranu.\n„Postoji mogućnost da se gosti hrane kod nas, a postoji i ketering na 2 kilometra od nas. Inače, kada mi spremamo hranu, obično se spremaju naša uobičajena srpska jela, poput uštipaka, kačamaka, zatim tu su obavezni sir i kajmak i naravno naše pite, koje turisti najviše vole“, kaže Rada.\nNikolići će dobijena podsticajna sredstva iskoristiti da reše pitanje grejanja i da završe izolaciju, kako bi se i u zimskom periodu bavili izdavanjem smeštaja. U planu im je izgradnja i još jedne ovakve kućice, za koju, kako kažu, ipak treba dosta i para i truda.\nKako ističu iz zlatiborskog Eko agrara, u narednoj godini seoski turizam će najverovatnije biti subvencionisan kao i poljoprivreda, što znači da će sredstva za ovu namenu biti mnogo veća. Inače,opština Čajetina beleži porast broja kategorisanih smeštajnih kapaciteta po selima, što dokazuje i broj od 13 novih kategorisanih seoskih domaćinstava u ovoj godini.


Vijesti - eSrebrenica.ba\nU okviru Erasmus+ programa KA107 otvoren je konkurs za međunarodnu kreditnu mobilnost na partnerskom univerzitetu: Institucija: UNIVERZITET U ISTOČNOM PARIZU CRETELLErasmus kod: F PARIS012Država: FRANCUSKAPeriod boravka: ljetni semestar 2020/2021 (februar – juni 2021.) Ko se može prijaviti:...\nLokacija na kojoj je planirano osnivanje slobodne zone u opštini Bratunac, i...\nMnogo studija je provedeno u traženju odgovora na tajnu dužeg života, a...\nKoliko sati treba spavati da bi ustali odmorni\nOva godina donijela je mnogo teških stvari i iznenadnih preokreta u našim...\nLjekovite vode Banje Guber u Srebrenici su neiskorišćeni potencijal koji više od...\nBy eSrebrenica.ba on 30. September 2020.\nFacebook će korisnicima pružiti veću kontrolu nad fotografijama koje objavljuju. U novoj nadogradnji platforme za menadžment korisničkim pravima, kompanija počinje saradnju s izabranim partnerima koji...\nU odnosu na prošlu godinu banke ne bilježe veliki pad štednje. Depoziti stanovništva pali su za nešto manje od jedan procenat, a privrede više od...\nOvo je pet znakova da vam posao sabotira karijeru\nOvih pet znakova otkrit će vam da li je vrijeme za traženje novog posla gdje će vaš talent doći do izražaja, a novi izazovi omogućiti...\nPrijavite se za stipendiju australijskog istraživačkog programa\nSvake godine se prihvataju prijave za stipendiju Australijskog istraživačkog programa (RTP). Programom istraživačkog treninga (RTP) upravljaju pojedini univerziteti u ime Odjeljenja za obrazovanje i obuku....\nBy eSrebrenica.ba on 29. September 2020.\nAko ste proveli cijeli život u uvjerenju da je bijela čokolada prava čokolada, mogli biste se razočarati. Ova namirnica je jedna od onih oko kojih...\nPage 1 of 178412345Next ›Last »


Ultimativno odmeravanje snaga dva najtjuniranija japanska sportaka - AutoExclusive - Auto vesti, Novi, Luksuzni, Polovni automobili...\nYoutube kanal Officially Gassed nedavno je spojio ova dva neprikosnovena sportaka, izvevši niz uporednih testova performansi. Dva automobila su u ovom slučaju daleko od standardnih, a baš kao i brojne druge Supra i Skyline jedinice na svetu, ovaj posebni duo poseduje brojne modifikacije i sada su dosta brži od formata sa kojim su napustili fabrike.\nSkyline GT-R poseduje svoj ikonični 2,6 litara veliki šestocilindrični motor, koji ima kapacitet povećanja na 2,8 litara zapremine. On je takođe oslobođen standardnog sistema duplog punjenja, koji je zamenio Greddy T78 turbo punjač, popularni izbor svih koji jure sirovu snagu. Ovaj posebni GT-R ima više nego dovoljno snage, ništa manje od 800 ks, da budemo precizniji.\nU drugom uglu nalazi se Toyota Supra model sa njegovim 2JZ šestocilindrašem, large Precision 6870 turbopunjačem i Syvecs ECU čip tjuniranjem. Ova mašina poseduje 900 ks, što je više od Nissan modela, ali njegova glavna mana jeste zadnja vuča, dok je suparnička jedinica opremljena pogonom na svim točkovima. Oba tjunirana sportaka poseduju manualne menjače.\nnissan skyline r34 gt-r |


Erdogan: Problem sa Amerikom oko S-400 rešiću do aprila - Sputnjik Srbija\n12:44 16 Decembar 2019\nErdogan: Problem sa Amerikom oko S-400 rešiću do aprila\n10:39 26.11.2019 (osveženo 11:11 26.11.2019) Preuzmite kraći link\nTurska namerava da reši nesuglasice sa SAD oko kupovine i eksploatacije ruskih sistema S-400 do aprila 2020. godine, izjavio je turski predsednik Redžep Tajip Erdogan na putu za Katar.\n„Naši ministri odbrane i spoljnih poslova radiće na tome do aprila (2020. godine). Moramo da vidimo do kakvih rezultata možemo doći. To je pitanje koje je povezano sa NATO-om. Nije stvar u tome da se ne koristi S-400, već postoje koraci koje treba uraditi u okviru pravila NATO-a“, rekao je Erdogan, odgovarajući na pitanje novinara kako će taj problem između SAD i Turske oko S-400 biti rešen.\nŠef turske diplomatije Mevlut Čavušoglu izjavio je danas da Ankara nikome nije obećala da neće koristiti S-400.\n„Mi smo kupili te sisteme jer su nam bili potrebni“, rekao je on.\nRanije su mediji pisali da Turska počinje da testira radare ruskih sistema S-400, na šta je američki senator Kris van Holen reagovao, govoreći da je Ankara ovim prešla još jednu „crvenu granicu“.\nKako se očekuje, kompleksi će biti potpuno uvedeni u upotrebu u aprilu 2020. godine.


Beogradska košarkaška klinika jača i od koronavirusa - Izazov\nRadio-televizija Srbije 16. septembra 2020. 12:28\nNi pandemija koronavirusa nije bila jača od renomiranog seminara za košarkaške trenere.\n"Nismo smeli i hteli da dozvolimo da izgubimo kontinuitet u radu i prekinemo tradiciju Klinike koja ima veliki ugled u svetu. Pronašli smo rešenje, obezbedili smo najbolje moguće domaće predavače i odlucili da snimimo predavanja koja ćemo tokom licenciranja za narednu sezonu, koja po regionima kreću od sledećeg vikenda, podeliti svim našim članovima", rekao je Strahinja Vasiljević, generalni sekretar UKTS.\n"Obezbedili smo pet vrhunskih predavača Sašu Obradovića, Dejana Milojevića, Vladimira Jovanovića, Aleksandra Glišića i Marka Ćosića, kojima dugujemo veliku zahvalnost, i na ovaj način sa Klinikom spojili i seminar za trenere mladih kategorija Trenerski dani "Borivoje Cenić", dodao je Vasiljević.\nTrener Crvene zvezde Saša Obradović pripremio je predavanje na temu "Trening KK Crvena zvezda u pripremnom periodu", dok je nekadašnji strateg Mege Dejan Milojević obradio temu "Obuka visokih igrača za igru pik-en-rol".\nNovi šef struke Mega Sokerbeta Vladimir Jovanović govorio je o "Tehničko-taktičkom razvoju igrača", dok je stručnjak u radu sa mlađim kategorijama Aleksandar Glišić imao predavanje na temu "Usavršavanje osnova grupne taktike napadau radu sa mlađim kategorijama".\nBivši kondicioni trener košarkaške reprezentacije Srbije i profesor na Fakultetu sporta i fizickog vaspitanja Marko Ćosić objasnio je "Metodiku kompleksnog zagrevanja u treningu košarkaša".\nUdruženje košarkaških trenera Srbije nije zapostavilo ni izdavaštvo i za sve članove je spremilo veliki poklon, a reč je o knjizi pod nazivom "Vežbe elemenata tehnike u košarci" koja je prevashodno namenjena trenerima mlađih kategorija.\nFibini predstojeći prozori u „mehurima“\n„Admiralov“ sin među mornarima\nMajami uvećao vođstvo nad Bostonom, odlična partija Dragićam


ISTORIJA - 48. SERBIA RALLY\nZavršeni treći i četvrti brzinac\nNi kiša nije sprečila takmičare da uspešno odvozaju treći i četvrti brzinac na stazama Duboko 1 i Lokva 1. Ostanite sa nama, jer uskoro počinju poslednja dva brzinca, a onda i proglašenje najuspešnijih vozača na 48. Srbija reliju.\nRezultate možete pogledati u rubrici Rezultati.\nPogledajte kakva je bila atmosfera na stazama:\nPočeo i drugi dan Srbija Relija\nNakon uspešnog prvog dana jutros u 9 i 39 startovali su i prvi brzinci na stazama Vrela 1 i Vrela 2, u suprotnom smeru. Iako je oblačno vreme i najavljuje se kiša, uslovi za vožnju su dobri i nadamo se da će današnji dan biti uspešan, kao i prethodni. Do kraja dana ponovo nas očekuju uzbuđenja na stazama Lokva i Duboko, ali ovoga puta u suprotnom smeru. Sumirane rezultate nakon završena dva brzinca možete pronaći na našem sajtu u rubrici Rezultati.\nŠestim brzincem završen prvi dan takmičenja\nOdvozavši i poslednja dva brzinca na stazama Lokva 2 i Duboka 2, vozači 48. Srbija relija uspešno i bez incidenata završili su i prvi dan ovog najprestižnijeg i najvećeg domaćeg takmičenja u automobilizmu. Nadmetanje u brzoj vožnji sutra se nastavlja, a četvorotočkaši startovaće u 9:39 časova na prvom brzincu. Rezultate poslednjeg ispita, odnosno poslednja dva brzinca možete pogledati u rubrici Rezultati.\nOdvozani treći i četvrti brzinac\nTakmičari ovogodišnjeg Srbija relija uspešno su savladali i brze staze Lokva 1 i Duboko 1. Uskoro kreću i poslednja dva brzinca za danas... Rezultate pogledajte u rubrici .Rezultati.\nZavršena dva brzinca\nNakon sinoćnog svečanog otvaranja 48. Srbija relija na trgu u Užicu, jutros u 8 časova startovali su i prvi brzinci. Do sada brzinci su se vozili na stazama Vrela 1 i Vrela 2, a do kraja dana nas tek očekuju uzbuđenja na stazama Lokva i Duboko. Sumirane rezultate nakon završena dva brzinca možete pronaći na našem sajtu u rubrici .Rezultati.\n44. Serbia Rally\nNakon dva dana uzbudljive vožnje na terenima Divčibara, Valjeva, Avale, Topčidera i Lisovića u nedelju 26. juna 2011. godine završen je 44. RALLY SERBIA, u organizaciji Auto-moto saveza Srbije.\nBrojni ljubitelji automobilskog sporta pozdravili su učesnike relija iz Srbije, Bugarske, Rumunije, Hrvatske, Italije na beogradskom Trgu republike na ceremonijalnom startu 24. juna, kao i na cilju, u nedelju, 26. juna 2011. godine..\nOvo automobilsko takmičenje datira još od 1967. godine i jedno je od najznačajnijih u ovom delu Evrope, a boduje se za FIA Evropski kup-Istok, sa koeficijentom 10, FIA Trofej centralno evropske zone, reli Šampionat Bugarske i reli Šampionat Srbije.\nVozilo se ukupno 15 specijalnih brzinskih ispita na atraktivnim lokacijama na području Valjeva, Divčibara , Avale, Lisovića i Košutnjaka. Ukupna dužina itinerera bila je 565 kilometara, a dužina specijalnih ispita 201 kilometar.\nNajbolje plasirana posada iz Srbije, Petrović Vladan/Kondić Srđan, završili su ovaj reli na petom mestu.\nU okviru 44.RALLY SERBIA vozila su se i dva relija koja se boduju za Šampionat Srbije. Pobednik prvog relija je Vladan Petrović sa suvozačem Kondić Srđanom, na drugoj poziciji bila je posada Rabrenović/Radivojević, a trećeplasirana - Višnjić/Lukić. U nedelju je vožen drugi reli za Šampionat Srbije, a prvo mesto pripalo je posadi Lekić/Ivković, drugo Petrović/Kondić, a na trećem mestu bila je posada Zečević/Konstatinović.\nPridružujući se antidoping kampanji koju sprovodi Svetska automobilska federacija, FIA, AMSS je organizovao da svi takmičari prilikom verifikacije dobiju potrebne informacije i uputstva, kao i listu zabranjenih supstanci u automobilskom sportu.\nGeneralni sekretar AMSS, Aleksandar Nikačević, izrazio je zadovoljstvo što je reli protekao bez problema i što su svi takmičari bezbedno stigli do cilja. On je, u ime organizatora, pozvao sve ljubitelje atomobilskog sporta na sledeći, jubilarni 45. RALLY SERBIA, naredne godine i izrazio očekivanje da će AMSS dobiti potrebnu podršku u nastojanju da unapredi ovo takmičenje i tako dalje nastavi da razvija automobilski sport kod nas.\n48. SERBIA RALLY 44. SERBIA RALLY\n2022 Auto-moto savez Srbije. Sva prava zadržana.


FSS OTKRIO: Albanci odbili novi meč - Domaći fudbal, Fudbal, Reprezentacija\nFSS OTKRIO: Albanci odbili novi meč\nPodrazumevani veb mesta 03.12.2014., 15:13\nFudbalski savez Srbije objavio je da da su čelnici Fudbalskog saveza Albanije odbili predlog odigravanja nove utakmice u kvalifikacijama za Evropsko prvenstvo.\nZbog prekida na utakmici protiv Albanije, Srbija je slavila za zelenim stolom sa 3:0, ali je ostala bez tri boda, moraće da plati 100.000 evra i dve utakmice će igrati bez prisustva publike.\n“U sedištu Evropske fudbalske unije (UEFA) u Nionu juče je održana sednica Komisije za žalbe UEFA, a na osnovu podnetih žalbi od strane FS Srbije i FS Albanije na odluke Kontrolne i disciplinske komisije UEFA povodom prekinute Grupa I kvalifikacione utakmice za odlazak na Prvenstvo Evrope 2016. između Srbije i Albanije (Beograd, 14. oktobar 2014, prekid u 41. minutu pri rezultatu 0:0). Podsetimo, slučaj je u prvom stepenu razmatran na sednici Kontrolne i disciplinske komisije UEFA, održane 23. oktobra 2014. u Nionu\nTročlanim većem Komisije za žalbe UEFA predsedavao je Pedro Tomas iz Španije, a članovi su bili Gec Ejlers iz Nemačke i Mihael Masen iz Holandije. Pored predstavnika oba nacionalna saveza, sednici je prisustvovao i disciplinski inspektor UEFA Miguel Lietard Fernandez Palasios. Delegaciju FS Srbije ovom prilikom činili su generalni sekretar Zoran Laković, zamenik generalnog sekretara Nebojša Ivković i komesar za bezbednost Milivoj Mirkov, kao i pravni tim na čelu sa dr Markom del Fabrom i Robijem Levom.\nPosle usmenog saslušanja predstavnika FS Srbije i FS Albanije, eksperta UEFA za bezbednost i sugurnost Kenija Skota, kao i zvaničnika utakmice – sudije Martina Etkinsona iz Engleske i delegata susreta Harija Bina iz Holandije, održan je sastanak članova Komisije za žalbe UEFA iza zatvorenih vrata.\nPo završetku sastanka, saopštene su odluke Komisije za žalbe UEFA na osnovu podnetih žalbi od strane FS Srbije i FS Albanije, a one su:\n– Odbija se žalba FS Albanije u celosti.\n– Odbija se žalba FS Srbije u celosti.\nČlanovi Komisije za žalbe UEFA dostaviće nacionalnim savezima – FS Srbije i FS Albanije, pismeno obrazloženje donesenih odluka najkasnije do 25. decembra 2014. godine. Obe zainteresovane strane u ovom postupku imaju pravo žalbe Sudu za arbitražu u sportu u Lozani, u roku od 21 dana od prijema pismenog obrazloženja juče donesenih odluka.\nI pored toga što su odluke prvostepenog organa direktno išle u prilog svim ostalim ekipama iz Grupe I – Portugaliji, Danskoj i Jermeniji, uz nadu da će fer-plej i sportski duh odneti pobedu, članovi delegacije FS Albanije su odbili predlog FS Srbije.\nIako je praksa da UEFA štiti odluke svojih organa i tela, verovali smo da će članovi Komisije za žalbe prihvatiti nedvosmisleno potvrđenu činjenicu, kako kroz izveštaje zvaničnih lica sa utakmice tako i sa njihovog saslušanja uz potvrdu disciplinskog inspektora UEFA, da je utakmica Srbija – Albanija, uprkos visokom riziku, do trenutka prekida imala miran karakter, uz manje incidente, i da katalizator svih kasnijih problema predstavlja pojava drona sa transparentom neprimerene sadržine.\nFS Srbije će po prijemu pismenog obrazloženja jučerašnje odluke, a što očekujemo najkasnije do 25. decembra 2014, od kada će početi formalno da teče rok od 21 dana za podnošenje žalbe Sudu za arbitražu u sportu u Lozani, održati sednicu Izvršnog odbora na kojoj će biti odlučivano o narednim potezima naše organizacije, o čemu ćemo pravovremeno obavestiti javnost“, stoji u saopštenju Fudbalskog saveza Srbije.\nFudbalska reprezentacija AlbanijeFudbalska reprezentzacija Srbije\nPrethodna vest KUP SRBIJE: Uspavanka na Vračaru pripala Partizanu, prošli Čuka, Voždovac i Jagodina!\nSledeća vest NIKOLIĆ PRIZNAJE: Na izmaku smo snage!\nKUP SRBIJE: Uspavanka na Vračaru pripala Partizanu, prošli Čuka, Voždovac i Jagodina!\nNIKOLIĆ PRIZNAJE: Na izmaku smo snage!


💐 CVET ISPORUKA TARAZONA - ONLINE CVEŽARA TARAZONA\nKorpe сa cvećem i poklonima za Tarazona\nTarazona Cvećara i pokloni\nDobro došli na matičnoj stranici za cvece za Tarazona. Pravimo se da je naručivanje online cvetova lako. Možete odabrati iz naš veliki izbor: cvijeća, biljaka, buketi i više. Dodajte te izbor korpe za kupovinu i sledite uputstva. Kada porudžbina bude završena samo napustiti ostalo je na nama.\nTo je misija cvetova za Tarazona da dostavi najviši mogući korisničkog servisa. Osiguraćemo narudžbinu biti dostavljena kao i pitao. Kada želite da impresionira, bez obzira koji je povod: rođendani, dan Majki, očevi dan ili neke druge prilike, cvece za Tarazona je pravilan izbor za tvoj poseban trenutak.\nНaše kancelarije сu OTVOREНE, a naš lokalni cvećar u Tarazona je takođe OTVOREН ZА DOSTАVE.\nPogledajte naše dostave oblasti u Tarazona, Španija:\nNeki od naše istaknute dostava oblasti u Tarazona, Španija:\nCVEĆE СA IСPORUKOM U TARAZONA - CVEĆAR U TARAZONA, NUDE IСTI DAN IСPORUKE BOJA\nCveće za Tarazona - cvećara, koji obezbeđuje iсti dan iсporuke boja u Tarazona . Mi koriсtimo široku mrežu lokalnih Tarazona cvećara, i vaš buket cveća, poсtavljena u Tarazona.\nDOZVOLITE NAM DA СE BRINE O VAŠEM CVEĆE U TARAZONA\nНeka cveće za Tarazona �?uvaj сvoje cvetne aranžmane povodom; uklju�?ujući i buketi na dan rođenja, cveće, Dan majki, Dan Zaljubljenih cveće, novorođen�?e i još mnogo toga. Нudimo veliki izbor boja, biljaka, cvetnih aranžmana i korpe po veoma niсkim cenama, da ne može da сtane u bilo gde u Tarazona. Нaru�?ite onlajn i vaše cveće za Tarazona brinu boja za Tarazona.\nCVEĆE U TARAZONA\nTim onlajn cvećara ima za cilj da vam pruži viсok kvalitet boja, biljaka i poklona, doсtupnih u Tarazona, najbolji cena. Svaki klijent je veoma važno za naс i mi сe trudimo da daju naši najveći profeсionalni pažnju na сvaki zahtev. Svi naši zapoсleni pružaju odli�?nu uсlugu klijentima za vaše cveće u Tarazona.\nLOKALNE CVEĆAR U TARAZONA\nMi сmo iсporuku buketi cveća u više od 900 gradova širom сveta. U сvakom gradu mi radimo сa pouzdanim lokalnih cvećara kao u сlu�?aju сa Tarazona. Radeći сa ovim mreža lokalnih cvećara, mi možemo da garantujemo, da iсporu�?ujemo kvalitetne buketa i da vaše cveće će oсtati сveže. Možemo da сe brine o vašem poсlednjem trenutku rezervacije boja ili možete naru�?iti lep buket cveća, nekoliko meсeci.


In Memoriam – Nenad Vasiljević | Zajednica Sudija i Kontrolora RSS\n(9.11.1951. – 23.09.2020)\nPosle duge i teške bolesti preminuo je Nenad Neša Vasiljević, dugogodišnji istaknuti rukometni radnik i nekadašnji savezni rukometni sudija, na listi Druge savezne lige Jugoslavije, u paru sa Dušanom Karalićem.\nPo završetku aktivne sudijske karijere, dugo godina je bio kontrolor. Svoju ljubav prema rukometu preneo je na sinove Dušana i Željka koji su aktuelne sudije Super lige.\nU rukometu je delovao u klubovima Mladi radnik iz Požarevca i Rudar iz Kostolca.\nKuća žalosti: porodica Vasiljević, Požarevac, Vardarska 19/39\nSahrana je na Novom groblju u Požarevcu, u petak, 25. septembra 2020. godine u 12 sati.


»Keca« u muzej - Saobraćaj - Nedeljnik Vreme\nfoto: vladan stošić\nZaposleni u Gradskom saobraćajnom preduzeću Beograd često kažu da nije lako prevoziti Beograđane i trpeti njihove ćudi, a ova njihova tvrdnja dobila je nedavno još jednu potvrdu. Pošto su kupljeni novi trolejbusi, sa ulica je povučen trolejbus sa registarskim brojem 1 koji je Beograđane prevozio od 1979. godine. Vest o povlačenju ovog trolejbusa izazvala je provalu emocija Beograđana koji su se zabrinuli za sudbinu "Keca" i organizovali sakupljanje potpisa za peticiju kojom se od GSP-a traži da "Kec" bude poslat u muzej. Ono što je do juče bila omražena krntija, postalo je predmet obožavanja i u medijima su se pojavile izjave građana da je "Kec" imao na vratima rupe od rđe i da je brektao na uzbrdicama, ali je ipak stizao na odredište i da on svakako treba da završi u muzeju.\nKada se "Vreme" javilo GSP-u da se raspita za sudbinu "Keca", momentalno je dobilo dozvolu da ga fotografiše, čime je svaka sumnja zabrinutih građana da je "Kec" završio na otpadu razvejana. Draško Simić, zamenik šefa održavanja trolejbuskog pogona "Dorćol", potvrdio nam je da je GSP spreman da reparira ovaj trolejbus i da ga preda nekom muzeju. Simić je izrazio nadu da će se to ubrzo dogoditi jer je prostor u trolejbuskom depou mali i namenjen je za popravku trolejbusa, tako da tu nema mesta za trolejbuse koji nisu u upotrebi. Od Simića smo saznali i da je GSP želeo da osnuje svoj muzej. On nas je odveo u garažu koja je bila predviđena za tu namenu. U garaži se nalazi stari tramvaj, a još nekoliko tramvajskih prikolica, za koje nije bilo mesta u garaži, nalazi se van nje. Na pitanje zašto se odustalo od osnivanja muzeja, portparolka GSP-a odgovorila nam je da je u pitanju nedostatak novca koga bi zasigurno bilo kada se građani ne bi masovno švercovali u gradskom prevozu. I tako se ispostavilo da su oni koji su u celoj priči o "Kecu" prepoznali priču o našem mentalitetu bili u pravu. Doduše, to nije onaj mentalitet koji ne prepoznaje istorijske vrednosti, pa ih baca na đubre. S obzirom na to da je malo verovatno da se oni koji su optužili GSP za nedostatak osećaja za vrednost trolejbusa koji je deo istorije Beograda nisu nikada švercovali u prevozu, oni bi mogli da razmisle o svom mentalitetu. Mogli bi i da se zapitaju da li svojim ponašanjem nisu doprineli tome da je GSP morao da odustane od osnivanja muzeja u koji bi smestio vozila koja predstavljaju deo saobraćajne istorije Beograda.


SKANDAL: FSS nameravao da otera Kolarova i Ivanovića, fudbaleri optuženi za 'izdaju' - Fudbal, Reprezentacija\nHotSport»Fudbal»Reprezentacija»SKANDAL: FSS nameravao da otera Kolarova i Ivanovića, fudbaleri optuženi za ‘izdaju’\nSKANDAL: FSS nameravao da otera Kolarova i Ivanovića, fudbaleri optuženi za ‘izdaju’\n| 2014-12-18T10:29:54+01:00\t18. dec 2014. 10:25|5 Comments\nPrema pisanju određenih srpskih medija, čelnici Fudbalskog saveza Srbije imali su plan da iz dresa reprezentacije oteraju kapitena Branislava Ivanovića i jednog od najskupljih fudbalera, Aleksandra Kolarova.\nKako piše Informer, čelnici FSS bili su uvereni da su ova dvojica momaka izvor loše atmosfere i razdora u svlačionici. Upravo ova dvojica, veruju u FSS, namerno su opstruirali rad reprezentacije i glavni su krivci za loše rezultate u kvalifikacijama.\nNavodno, generalni sekretar Zoran Laković bio je tas na vagi koji je na kraju prevagnuo da ova dvojica igrača, posle svega, ipak ostanu deo “Orlova“.\nDo ove ideje čelnici Saveza došli su nakon debakla od Danske, u meču kvalifikacija za Evropsko prvenstvo. Ipak, Laković je tada ubedio kolege iz vrha Saveza da bi dramatični rezovi u jeku kvalifikacija bili pogubni za ekipu, pogotovo nakon što je na mesto selektora došao Radovan Ćurčić.\nMeđutim, plan odstranjivanja dvojice “glavnih krivaca” u očima čelnika FSS nije defnitivno obustavljen, već samo odložen na neodređeno vreme. Informer u svojim saznanjima ide toliko daleko da piše da su ova dvojica igrača namerno pružali loše partije po nalogu menadžera Mikija Pajkića kako bi sabotirali čelnike FSS i kako bi pomogli Zvezdanu Terziću u akciji rušenja Karadžića.\nDa se nešto krupno spremalo, potvrdio je potpredsednik FSS Goran Milanović.\n– Njima dvojici je trebalo da se zahvalimo na svemu što su učinili za reprezentaciju. Međutim, od toga se odustalo pošto smo dobili novog selektora. Glupo bi bilo da kažemo Ćurčiću da ovaj ili onaj ne može da igra – rekao je Milanović za Informer i dodao:\n– Ovako mu je ostavljena mogućnost da sam reši situaciju. Iz Saveza mu je lepo predočeno šta su problemi u ekipi. Savo Milošević bi trebalo da mu pomogne u svemu tome, a odgovornost je na njima dvojici – istakao je Milanović.\nTAGOVI: Tomislav Karadžić, Branislav Ivanović, Aleksandar Kolarov, Goran Milanović, Radovan Ćurčić, Fudbalski savez Srbije\nIQ 18.12.2014. at 10:59- Odgovori\t (0)\t (0)\nInformer??? Pametnom dovoljno…\nVucic – Vucicevic – Terzic = prazna kasa FSS – puni racuni, sto privatni, sto za oporavak CZ.\nkrpecPFC 18.12.2014. at 13:25- Odgovori\t (0)\t (0)\no fala bogu, da su provalili… realno najgori su na terenu, a ovaj kolarov, verujem da je toliko podignut i da se ne druzi ni sa jednim mladjim u svlacionici, a najgori je!!!\nmmmm 18.12.2014. at 17:01- Odgovori\t (0)\t (0)\nIvanovic ubedljivo najbolji svaku utakmicu.\nRakic 18.12.2014. at 19:07- Odgovori\t (0)\t (0)\nE muka mi je kada vidim ove sto pljuju Kolarova i Ivanovica, oni su najbolji na terenu svaku utakmicu, oni sto urade na utakmici i koliko se bore niko ne uradi, ko da igra umesto njih na tim pozicijama, ubace glupog Duska Tosica i primimo 2 gola kao u petlicima, i to bas na mestu gde je on, najlakse je okriviti 2 najbolja igraca reprezentacije, pogledajte malo da Mitrovic sedi na klupi a da igra Lazovic koji nema blage veze, lakse je okriviti 2 najbolja igraca za neuspeh, jer kada bi okrivili lose igrace postavilo bi se pitanje zasto su uopste i igrali… Neka bolje obrate paznju kako je Antic vodio reprezentaciju i kako smo tada igrali, i neka se pitaju zasto posle Antica ne mozemo da se kvalifikujemo nigde, Nemce smo srusili u najjacem sastavu, a sada ne mozemo da pobedimo ni glupe Albance…\nZoxan 18.12.2014. at 19:42- Odgovori\t (0)\t (0)\nJedino ih ne gotivim od kada su branili albanske fudbalere od nase navijace,a zamislite da li bi albanski fudbaleri branili nase.Trebali su samo da se sklone i to je to,njih ne bi niko krivio,a kaznu smo dobili pa smo dobili,bar da smo ih vise tukli a to bi se desilo da nasi fudbaleri nisu skocili da ih brane.


Međunarodni dan sjećanja na preminule od AIDS-a - Zdravlje\nHomeOstale kategorijeZanimljivoMeđunarodni dan sjećanja na preminule od AIDS-a\nMeđunarodni dan sjećanja na preminule od AIDS-a\nAsocijacija za podršku oboljelima od HIV-a (APOHA), u partnerstvu sa Asocijacijom XY, obilježice sutra na Vilsonovom šetalištu u Sarajevu, sa pocetkom u 19.30 sati, Medunarodni dan sjecanja na preminule od AIDS-a, saopcila je Asocijacija XY.\nObilježavanju ce prisustvovati na desetine volontera Asocijacije XY i APOHA-e, koji ce simbolicnim paljenjem lampinjona i šetnjom, te dijeljenjem promotivno-edukativnog materijala javnosti skrenuti pažnju na ovogodišnji slogan “Podržimo buducnost”.\nMedunarodni dan sjecanja na preminule od AIDS-a, kao i Asocijacija XY i APOHA su posveceni prevenciji širenja HIV-a, podizanjem svijesti, zagovaranjem za unaprjedenje postojecih politika i strategija odbrane od HIV-a na svim nivoima.\nOvogodišnji fokus stavljen je na cinjenicu da se najvažniji program podrške prevenciji, dijagnostici i lijecenju osoba oboljelih od AIDS-a, podržan sredstvima Globalnog fonda formiranog u BiH 2004., godine okoncava upravo ove godine.\nObje organizacije obilježavanjem ovog datuma žele skrenuti pažnju na cinjenicu da borba protiv HIV/AIDS-a ne prestaje sa 2015,. te da novi programi prevencije, dijagonostike i lijecenja moraju biti primaran zadatak vlada i svih drugih relevantnih faktora u BiH.\nObilježavanje ovog datuma zapoceto je još 1983. godine, a sam dan sjecanja se obilježava svake trece nedjelje u mjesecu maju.\nBiH ce i ove godine, zajedno sa više od stotinu drugih država širom svijeta, kroz aktivnosti Asocijacije XY, APOHA-e odati pocast preminulima od AIDS-a, te kroz iste pokušati potaknuti svijest javnosti o prisustvu virusa HIV-a.\nKroz programe Globalnog fonda APOHA i Asocijacija XY svakodnevno rade na edukaciji i prevenciji te borbi protiv stigmatizacije osoba koje žive sa HIV-om ili AIDS-om.\nNovo cjepivo protiv HIV virusa prošla je početna ispitivanja na 33 pacijenta, a sada će biti testirana na uzorku od 600 osoba koje nisu zaražene ovim virusom kako bi se pronašli načini za prevenciju, priopćeno […]


Padavine obradovale ratare - Topličke Vesti\nPadavine obradovale ratare\nPROKUPLJE- Kiša koja je padala u poslednjih nekoliko dana obradovala je ratare koji planiraju da obave jesenju setvu ozimih kultura. Stvorena dubinska vlaga omogućuje pripremu zemljišta za sejanje pšenice, ječma, tritikale i drugih ratarskih kultura.\nSavetodavac u Poljoprivredno stručnoj i savetodavnoj službi (PSSS) u Prokuplju Radovan Bjelica izjavio je da se sa setvom krene čim to vremenski uslovi dozvole.\n–Sredina oktobra je optimalan rok kada treba da se krene sa jesenjom setvom ozimih kultura. Preporučujemo ratarima da setvu pšenice, ječma, tritikale i drugih ratarskih kultura obave deklarisanim semenom, a ne semenom sa „tavana“, izjavio je on i naglasio da preporuke o tome koja semena toplički ratari bi trebali da seju mogu dobiti u prostorijama PSSS.\nBjelica napominje da preporuke o tome koja semena da se seju daju nakon analize rezultata roda i kvaliteta ratarskih kultura koja su bila na oglednim poljima.\nOčekuje se da najvažniji jesenji poljoprivredni posao na području Topličkog okruga bude obavljen na površini kao i prošle godine, odnosno na blizu 7.400 hektara.


IPRS BPKG 2018\nIstraživanje potreba za radnom snagom u BPK Goražde 2018-2020\nIstraživanje potražnje za radnom snagom je prvo sveobuhvatno istraživanje očekivanih potreba poslodavaca sa područja Bosansko podrinjskog kantona Goražde za novim radnicima. Istraživanje je provedeno krajem 2017. godine i uključivalo je 80 poslodavaca sa područja BPK Goražde. Istraživanje sadrži podatke u kontekstu tržišta radne snage u Bosni i Hercegovini, razlike u strukturi radne snage u F BiH i BPK Goražde, pregled očekivane potražnje sa najzastupljenijim zanimanjima, kao i stanje ekosistema za razvoja vještina ...


Zlatiborom širom Arhive - Stranica 4 od 4 - Kolektiv Užice\nNaslovna Projekti Zlatiborom širom Stranica 4\nRealizacija projekta „Zlatiborom širom“, koji je sufinansirala opština Čajetina, počela je u aprilu 2018. godine.\nPosle istraživanja arhivske građe, knjiga i štampe iz prve polovine XX veka, pripremljeno je više desetina tema, sa do sada nepoznatim ili malo poznatim materijalom o razvoju Zlatibora i Čajetine, koji je kroz članke plasiran na stranicama Zlatiborskog biltena i sajtu Udruženja „Kolektiv Užice“.\nOvčarstvo, koj je oduvek bila vodeća delatnost u stočarstvu na Zlatiboru, povremeno je upadalo u krizu. Broj grla je opadao, kao što je to bilo krajem tridesetih godina XX veka.\nU beogradskom "Ilustrovanom listu" objavljena je fotografija drveta uz prateći tekst: "Čuveni zlatni bor u opštini Seništa kod Čajetine, okrug užički: stablo je visoko 4,40 metara, a drvetu ima preko 200 godina. Iglice ovog četinara su zlatasto-žute, vrlo široke i neobično šiljaste. Sve gtane su okrenute jugu, a na severnoj strani ih nema zbog oštrih severnih vetrova. Drvo ne nosi plodove, i u svojoj vrsti je, verovatno, jedini primerak u Evropi. U narodu postoji masa bajki o ovome čudnovatom drvetu, i velika je šteta što se ono ne zagradi i ne čuva što bolje kao jedinstveni objekat za studije".\nMuke po Manojlu\nNe zna se zbog čega je sreska vlastu krajam 1931. godine pozivala Manojla Bralovića, 31-ogodišnjeg kafedžiju iz Drenove, ali pošto se ni posle trećeg poziva nije pojavio u Čajetini "radi saopštenja" Načelstvo ga je, krajem januara 1932. godine, kaznilo sa 10 dana zatvora i 25 dinara.\nNa spisku praznovanja danas je na prvom mestu Nova godina. Međutim, ne tako davno prelazak iz jedne u drugu godinu pominjao se samo usput.\nTridesetih godina XX veka Kraljevina Jugoslavija ulagala je u otvaranje škola kako bi povećala obuhvat dece u osnovnom obrazovanju. U nekim slučajevima postojeće škole su proširivane, ali prioritet je bio izgradnja školskih objekata u selima u kojima do tada nisu postojale.\nNa Drinski front, krajem leta 1914. godine, upućeno je preko 15.600 boraca Užičke vojske. Kada se po završetku rata tražila informacija o sudbini onih koji su izbačeni iz stroja, najčešći odgovor bio je - poginuo.\nO izgradnji vodovoda za Čajetinu razmišljalo se još pre Prvog svetskog rata. Pri srezu je bio formiran Fond za dovođenje pijaće vode, ali na konkretnu akciju čekalo se do 1923. godine kada su počeli radovi na putu Užice – Kraljeva Voda, a Čajetinci iskoristili prisustvo stručnih lica i građevinske operative da izgrade vodovod. Inženjer Sekula Knežević, rodom iz Sirogojna, vodio je posao na putu i pomogao je da operativa Opšteg građevinskog preduzeća "Ograp" bude na usluzi za izgradnju vodovoda.\nPočetkom avgusta u Čajetini i na Kraljevim vodama održava se "Erski kabare". Zlatiborci su i pre mnogo godina uveseljavali jedni druge, najčešće u najpoznatijim kafanama. U Čajetini, u kafani Rajka Đenića, u martu 1930. godine održano je "šaljivo veče" o čemu svedoči dozvola sreskih vlasti.


Objavljivanje ovog pisma je još jedan doprinos da se bolje sagleda naša ukupna stvarnost, karakter, moral pa i upotreba politike u službi zarade po formuli "prevari kako prevariti možeš" iliti "cilj (novac) opravdava sredstva". Naime, ovo pismo su mogle napisati i stotine pa i hiljade prevarenih kontrolora koji su u ime Koalicije narodnog jedinstva (Stranka srpskog jedinstva, Narodna seljačka stranka i druge još manje poznate stranke) korektno dežurali na prošlim parlamentarnim izborima 28.12.03. da bi tek pri podizanju svog pošteno zarađenog honorara saznali da je Stranka srpskog jedinstva (ne znam za ostale) za svoje potrebe oduzela ravno 1/3 (500 din.) zarađenog honorara.\nPrevarenim kontrolorima poturana je pod nos "nazovi" odluka Glavnog odbora pomenute stranke antidaritana na period od pre datuma izbora (28.12.03.). Predsednicima Opštinskih odbora stranke, sugerisano je pre izbora da obaveste građane, zainteresovane da budu kontrolori da je prilog za Stranku 50 dinara (i slovima pedeset dinara) među kojima sam bio i ja. Kada je RIK, nakon 60 dana zatezanja najzad isplatila novac za dežurstva na izborima, Stranka srpskog jedinstva je hohštaplerski naplatila svoj "patriotizam".\nKako vidim, i istaknuti ali dosakorašnji član stranke gdin. "Palma" Marković je istupio iz stranke baš zbog "ekonomskog" momenta (novouvedene članarine) što je znak da je Program stranke samo sredstvo za neki drugi i jedini cilj. Sa ovakvim "dodatnim motivima" političke borbe ne opstaje se dugo i nadam se da će građani početi duže da pamte i najzad da biraju razumom.\nJovan Đoković, kontrolor, Beograd\nGranice su bitne\nDosadašnji kvislinzi su govorili odričući se srpske zemlje i istorije da je bitno da uđemo u Evropsku uniju, a da granice nisu bitne. Međutim, nedavno izjava nekadašnjeg specijalnog izaslanika za Balkan Ričarda Holbruka ih demantuje. Naime, ovaj beskrupulozni čovek, koji je sada otvoreni albanski lobista, izjavio je da će Srbija i Crna Gora, ukoliko izaberu Kosovo, izgubiti Kosovo, a ako izaberu Evropu i odreknu se Kosova, onda će svi zajedno ući u EU.\nTakođe je sada jasno da ništa ne treba verovati ljudima moćnog zapada. Oni su garantovali Radovanu Karadžiću da neće biti tražen, ukoliko se povuče u anonimnost, a oni ga i dalje traže i ucenjuju Srbiju i Crnu Goru. Paradoks svega ovoga je u tome što se traži izručenje Radovana Karadžića i Ratka Mladića do 31. marta da bi se dobilo 100 miliona dolara, a Srbija i Crna Gora nemaju ništa sa Radovanom Karadžićem pošto je on građanin druge države, gde je delovao i gde se možda skriva.\nObzirom da je sada sve razgolićeno i da je sve jadno država Srbija i Crna Gora moraju biti odlučnije u odbrani svojih nacionalnih interesa, a stranke koje su bile na strani ovih moćnika moraju okrenuti ćurak i vratiti se svome narodu da služe. Treba EU otvoreno reći da nam je Kosovo i Metohija draža od učlanjenja u Evropu. I ne samo Kosovo i Metohija. Okupatoru treba reći da nećemo ulaziti u EU dok se ne oslobode i ostale okupirane srpske zemlje: Kninska krajina i Republika Srpska.\nJoš živim u nadi\nNjegovoj Ekselenciji g. Gerhardu Šrederu, kancelaru Nemačke\nDosad Vam se nisam javljao, godine su pritisnule, teško se krećem, još teže čujem i vidim, nema se šta kriti - devedeset četiri godine su tu, dalje se teško može, sazreo sam i prezreo, i sam se čudim kako sam i stigao dovde, koje su me sve muke i nevolje tumbale u životu.\nCilj ovog mog pisanja je da ja Vas g. urednika zamolim, da ga objavite ako se to može, a putem Vas i Vašeg lista obratim se velikodostojniku Vlade Republike Savezne Nemačke - gospodinu Gerhardu Šrederu.\nPoznato mi je, da ste Vi lično bili inicijator u Vladi kojoj ste na čelu - da se bivši internirci nemačkih logora iz Drugog svetskog rata, obeštete sa nekim iznosom, koji ne bi mogao da se prihvati kao pravedan dug - ali, Vi ste smatrali da se tim ljudima, koji su doživeli i preživeli teške dane ropskog rada, mora i treba da se dodeli makar neki iznos za stradanja, pa ste sa svojim saradnicima prišli tom problemu državnički i odgovorno.\nNešto ranije, deca su mi pročitala, da se internirac Milivoje M. Grandić, putem štampe lično obraćao Vama dva puta, pa sam saznao da su neki internirci i dobili sumu od 75 odsto od predviđenog davanja, što bi moglo da se protumači, da su te molbe putem štampe došle i do Vas i da ste preduzeli određene mere.\nEvo i mene Vaša Ekselencijo, dadoh sebi slobodu, da se i ja na ovaj način putem štampe Vama obratim, sa željom da me shvatite i odgovorne podsetite na obavezu koju ste preuzeli u Vladi Nemačke. Živim u nadi da ću na kraju životnog puta i ja dobiti što mi sleduje, jer bilo bi tako i moralno i lepše, nego pošto zaklopim svoje oči teške od umora putem suda, neko drugi dobije to što mene pripada.\nNe bih mogao samom sebi oprostiti, kada ne bih odgovorne podsetio i zamolio da uzmu u obzir i mog sapatnika Slavka J. Pešića iz Beograda, koji životari i broji svoje poslednje staračke dane.\nEkselencijo, Živim u nadi da mi nećete zameriti na obraćanju putem štampe?\nRadomir Vidojević, Aranđelovac


Dvorovi: Samohrana majka jača od bolesti | Radio Televizija BN\nDvorovi: Samohrana majka jača od bolesti\nRepublika Srpska 09.06.2016 | 12:38\nSaznanje da se radi o specifičnoj bolesti koja dovodi do potpunog slepila, za koju ni lekari nisu imali detaljno objašnjenje, za nju je bio veliki šok.\n"Bolest je došla kao grom iz vedra neba. Završila sam školu, udala se, rodila troje dece, a onda se posle rođenja trećeg deteta desilo ono što nikako nisam mogla očekivati; obolela sam", priča Milijana.\nKlonula je i u očajanju mislila da više nikome nije potrebna i da je život za nju stao. U jednom trenutku ostaje sama sa decom, osećajući se potpuno odbačeno i nemoćno.\n"Srećom, takvo stanje nije dugo trajalo, pre svega zbog moje prirode i podrške roditelja i dece. Shvatila sam da gubljenja vida nije razlog da ne uživam u odrastanju svoje troje dece i drugim radostima koje ljudi vrlo često ne primećuju", kaže Milijana.\nKako bi se prekvalifikovala, u Sarajevu je upisala školu za slepe i slabovide, četiri godine uredno davala ispite i u februaru ove godine stekla zvanje fizioterapeut-tehničar.\n"Imam samo sedam posto vida na levo oko, ali sam radno sposobna" kaže Milijana i dodaje da ne želi nikakve privilegije, već samo da bude ravnopravna sa zdravim ljudima.\nPrima 160 KM za tuđu negu i pomoć i 120 KM dečjeg dodatka, a već dva meseca volontira u Banji Dvorovi.\n"Iako nikada nisam slutila da bih mogla biti fizioterapeut, veoma sam srećna i mislim da dobro radim taj posao. Pacijeti ne primete da sam slepa i iznenade se kada im to kažem", priča Milijana.\nRadosna je kada ljudima koji dolaze na terapiju svojom životnom pričom o borbi koju je vodila olakša i da snagu da stvari gledaju drugačije.\nNjene kolege u Banji kažu da je dobar radnik i vedra osoba, a ona za njih da su joj velika podrška.\nU društvu sličnih osoba\nMilijana slobodno vreme, kojeg ima vrlo malo, uglavnom provodi u društvu osoba sličnih njoj.\n"Sa njima se osećam najprijatnije, nema nerazumevanja, sažaljenja ni bilo kakve diskriminacije", kaže Milijana.\nPriključila se i projektu „Živa biblioteka“ Helsinškog parlamenta, kroz koji svedoči o svom životu i borbi koju vodi.\n(Foto: Ž. Spremo / RAS Srbija)\nPomozi ti starim i nejakim i vama će Bog pomoći.\nPodrška i čestitke hrabra i vrijedna ženo! Zaslužuješ da se piše o Tebi! Puno sreće, uspjeha i dobrog zdravlja!\nSvaka Vam čast gospođo . Imao sam priliku da me je masirao slijep terapeut i stvarno sam zadovoljan njegovim radom . Ko je u prilici neka pomogne gospođi u pronalazku posla a njoj želim puno sreće i usoijeha .


Uzgoj lešnika: Da li se isplati gajiti lešnik i koliki je prinos po hektaru - Agro saveti\nNaslovna Agrosaveti Uzgoj lešnika: Da li se isplati gajiti lešnik i koliki je prinos...\nUzgoj lešnika je poslednjih godina sve popularniji u Srbiji, te su površine pod ovom voćnom kulturom udvostručene. Berba lešnika je u toku, a mahom svi proizvođači kažu da je gotovo nemoguće ne prodati ga.\nNovo Radonjić iz Crvenke ubraja se među najveće samostalne proizvođače lešnika u Vojvodini, sa plantažom koja zauzima 40 hektara. Primenjuje kompletnu agrotehniku i koristi najsavremeniju mehanizaciju.\nOve godine očekuje prinos oko 3 tone po hektaru. Sa cenom od 250-300 dinara po kilogramu očišćenog lešnika na veliko, očekuje dobru zaradu.\nA šta ako želite da podignete manji zasad lešnika i nemate novca za skupu, savremenu mehanizaciju?\nNajpre, neophodno je uraditi analizu zemljišta da biste znali sa čime je treba đubriti i koliko. U zavisnosti od kvaliteta zemlje, troškovi za đubrenje mogu biti od 200 do 1.000 evra po hektaru.\nNabavka sadnica ne bi trebalo da košta više od 1.000 evra po hektaru, sistem kap po kap oko 1.000 evra po hektaru. Ako nemate bunar, treba uračunati i troškove za njegovo kopanje. Zasad treba i ograditi, što može da bude velika stavka, od 700 do čak 3.000 evra minusa na listi ulaganja.\nPROČITAJTE I... Proizvodnja lešnika u Salašu Noćajskom\nSve u svemu, ulaganje u podizanje zasada lešnika je minimum 5.000 evra po hektaru.\nSa druge strane, ako želite da se bavite proizvodnjom jabuke ili trešnje, prema iskustvima proizvođača, troškovi osnivanja zasada po hektaru se kreću oko 8.000 evra.\nTroškovi održavanja zasada lešnika\nNavodnjavanje je neophodno od prve godine. Prihrana se radi 2 puta godišnje, a okopavanje čak i do 5-6 puta godišnje, kažu iskusni proizvođači. Zaštita je obavezna stavka.\nU osnovnu negu: 6 prskanja godišnje, đubrenje i navodnjavanje ulaganje je oko 700 evra po hektaru.\nŠto se tiče mehanizacije, mnogi već imaju deo potrebnih mašina.\nZa površinu od jednog hektara i više, traktor sa kosačicom je neophodan, kao i tanjirača. Kada leska naraste, uračunajte u kalkulaciju i nabavku atomizera.\nNaravno, postoji opcija i da se leska ne prska hemijskim preparatima, zato obavezno pogledajte proizvodnju lešnika u Mačvanskoj Mitrovici. Takođe, obavezno pogledajte organsku proizvodnju lešnika i kako to radi porodica Bogdanov iz Đurđeva koja na 1 hektaru gaji 500 stabala lešnika po principima organskog uzgoja.\nBez obzira da li ste se odlučili za zaštitu hemijskim ili prirodnim preparatima, nakon nege dolazi berba, a sa njom i dalji troškovi.\nPROČITAJTE I... Sve više starijih ostavlja potomstvu zasad lešnika kao imetak\nNakon sakupljanja plodova, lešnik mora da se selektira zbog mogućih kvarnih plodova i da se osuši. Ako je manji zasad, možete ga sušiti na promaji desetak dana, a ako je veći, uračunajte u kalkulaciju i sušaru.\nUkoliko želite više da zaradite, lešnik možete prodavati očišćen od ljuske, a tada je potrebno nabaviti krckalicu sa separatorom gde se odvaja ljuska i izlazi čist plod.\nNe zaboravite radnu snagu, jer će vam biti potrebna u različitim fazama proizvodnje, ali najviše u vreme orezivanja leske i sakupljanja lešnika.\nIsplativost uzgoja lešnika\nUzgoj na skromnim zemljištima i dug eksploatacioni period, te velika potražnja i visoka cena čine lešnik isplativim za gajenje. Životni vek leske je više od 70 godina – te je reč o planiranju dugoročnog posla, ali i prihoda.\nIpak, prvih 4-5 godina budite spremni na čist minus i mnogo rada, a ako taj period pregurate, zarada je na vidiku i svake godine se povećava. Naime, lešnik postaje komercijalno produktivan u 5-6 godini uzgoja.\nProsečan prinos leske je oko 2-3 tone lešnika po hektaru, a prosečni troškovi u punoj rodnosti iznose 2.000-2.500 eura po hektaru, pa je rentabilnost zadovoljavajuća.\nPROČITAJTE I... Uzgoj lešnika u Hrtkovcima\nLešnik se može prodavati u ljusci ili očišćen, a njegova prednost u odnosu na trešnju, jabuku ili krušku je ta, što se lešnik u ljusci može čuvati do 3 godine i sačekati povoljnija cena. Može se prodati otkupljivačima na veliko ili prodavnicama zdrave hrane, kao i poslastičarnicama kao kanalima prodaje na malo. Za kilogram očišćenog lešnika na malo dobije se 600-800 dinara.\nUz pravilan uzgoj, u godini punog roda prihod može da varira od 8.000 do 15.000 evra po hektaru.\nPrema navodima prof. dr Čeda Oparnice sa Katedre za voćarstvo Polјoprivrednog fakulteta u Zemunu, isplativost u uzgoju lešnika vidi se na 5 hektara, jer tada ova proizvodnja može da zadovolji finansijske potrebe četvoročlane porodice.\nUkoliko želite da se bavite ozbiljnijom proizvodnjom za industriju, potrebno je da imate zasad lešnika na minimum 10 hektara.\nTakođe, postoje razni načini prerade, poput pravljenja namaza ili ulja od lešnika, te se proizvodnja može proširiti i na preradu.\nPrethodni tekstVlasotince: Subvencije za pčelare, stočare i voćare\nSledeći tekstNedimović: Svako sa tri krave može da ispuni uslove za premiju za mleko\nPROIZVODNJA LEŠNIKA U MAČVANSKOJ MITROVICI


Od sutra na snazi strožije kazne za saobraćajne prekršaje u BiH – Kakanj-X\nOd sutra na snazi strožije kazne za saobraćajne prekršaje u BiH\nNa 14 velj, 2017 576\nZakon o izmjenama o dopunama Zakona o osnovama sigurnosti saobraćaja na putevima u BiH sutra stupa na snagu.\n– vozača koji upravlja ili počne upravljati vozilom u saobraćaju na putu ili instruktor vožnje dok osposobljava kandidata za vozača – – –\n– vozača koji u saobraćaju na putu upravlja motornim vozilom prije sticanja prava na upravljanje motornim vozilom;\n– vozača koji učestvuje u saobraćaju sa vozilom koje nije registrovano ili čija je potvrda o registraciji vozila istekla više od 30 dana;\n– vozača koji na vozilu koristi registarske tablice koje nisu izdate za to vozilo;\n– vozača koji napusti lice mjesta saobraćajne nezgode u kojoj je neko izgubio život ili bio povrijeđen, ili je nastala veća materijalna šteta, (privremeno se može samo udaljiti radi pružanja pomoći licima povrijeđenim u saobraćajnoj nezgodi ili ako mu je samom potrebna ljekarska pomoć);\n– vozača koji prilikom upravljanja vozilom koristi mobilni telefon koji nije prilagođen upotrebi u vozilu;\n– vozača ili drugo lice koje se za vrijeme vožnje u motornom vozilu ne veže sigurnosnim pojasom;\n– vozača koji upravlja ili počne upravljati vozilom u saobraćaju na putu ili instruktor vožnje dok osposobljava kandidata za vozača motornog vozila u praktičnom upravljanju vozilom, kod kojeg se utvrdi količina alkohola u krvi od 0,8 g/kg do 1,5 g/kg ;\n– vozača motornog i priključnog vozila registrovanog u stranoj zemlji ako nema međunarodnu ispravu o osiguranju od automobilske odgovornosti koja važi na području Bosne i Hercegovine (tzv. zeleni karton)…;\n– vozača koji upravlja ili počne upravljati vozilom u saobraćaju na putu ili instruktor vožnje dok osposobljava kandidata za vozača motornog vozila u praktičnom upravljanju vozilom, kod kojeg se utvrdi količina alkohola u krvi preko 0,3 g/kg do 0,8 g/kg;\n– vozača kod kog se u vozilu u saobraćaju na putu nađe uređaj odnosno sredstvo kojim se može otkrivati ili ometati rad uređaja za mjerenje brzine kretanja vozila;\n– vozača mopeda, lakog motocikla, motocikla, tricikla, lakog četverocikla ili četverocikla kao i lica koja se prevoze tim vozilma, koji za – vrijeme vožnje ne nosi na glavi zakopčanu zaštitnu kacigu;\n– vozača koji u putničkom automobilu na prednjem sjedištu prevozi lice koje je očigledno pod uticajem alkohola ili opojnih sredstava;\nApelujemo na sve učesnike u saobraćaju da se ponašaju odgovorno u saobraćaju i poštuju zakonske propise, te tako zaštite svoj, ali i živote drugih učesnika u saobraćaju. (N1 Televizija)\nKakanj-XBiHza saobraćajne prekršaje u BiH